Okrugli sto „Humanstičko vaspitanje i informacione tehnologije“\nOdjeljenje društvenih nauka Akademije nauka i umjetnosti Republike Srpske organizuje okrugli sto „Humanstičko vaspitanje i informacione tehnologije“ 29. juna 2018. godine sa početkom u 11.00 časova u Maloj sali ANURS-a.\nPromovisan Prvi tom Enciklopedije Republike Srpske u Foči i Trebinju\nPrvi tom Enciklopedije Republike Srpske promovisan je 2. juna 2018. godine u Foči i Trebinju.\nOtvorena izložba ,,Savremena srpska grafika"\nU Galeriji Akademije nauka i umjetnosti Republike Srpske, 29. maja 2018. godine u 20.00 časova, otvorena je izložba ,,Savremena srpska grafika".\nPromovisan Prvi tom Enciklopedije Republike Srpske u Zvorniku\nPrvi tom Enciklopedije Republike Srpske promovisan je u Zvorniku, 23. maja 2018. godine, u okviru obilježavanja Dana grada.\nOdržana prva sjednica Organizacionog odbora povodom obilježavanja „DVADESET PET GODINA RADA ANURS-a“\nU Akademiji nauka i umjetnosti Republike Srpske danas, 14. maja 2018. godine, održana je prva sjednica Organizacionog odbora za obilježavanje 25 godina rada ANURS-a.\nOdržana peta sjednica Predsjedništva ANURS-a\nPeta sjednica Predsjedništva ANURS-a održana je danas, 27. aprila 2018. godine, sa početkom u 10.00 časova u Maloj sali Akademije nauka i umjetnosti Republike Srpske.\nOdržan Okrugli sto „STANjE I PERSPEKTIVE RAZVOJA SELA U REPUBLICI SRPSKOJ“\nOkrugli sto na temu „Stanje i perspektive razvoja sela u Republici Srpskoj“ održan je 26. aprila 2018. godine u organizaciji Odbora za selo Akademije nauka i umjetnosti Republike Srske i Ministarstva za poljoprivredu, šumarstvo i vodoprivredu Republike Srpske. O...\nOdržan međunarodni simpozijum "Uticaj radona i torona na zdravlje stanovništva"\nU organizaciji Akademije nauka i umjetnosti Republike Srpske, pod pokroviteljstvom Ministarstva zdravlja i socijalne zaštite Republike Srpske, 13. aprila 2018. godine održan je Međunarodni simpozijum „Uticaj radona i torona na zdravlje stanovništva“, u kongresnom...\nPromovisan prvi tom Enciklopedije Republike Srpske u Matici srpskoj u Novom Sadu\nPrvi tom Enciklopedije Republike Srpske, u izdanju Akademije nauka i umjetnosti Republike Srpske, promovisan je 10. aprila 2018. godine u Matici srpskoj u Novom Sadu.


Jedna osnovna škola u Britaniji donela je odluku o zabrani pernica na času kako učenici iz siromašnih porodica ne bi bili stigmatizovani.\nOsnovna škola Sent Vilfrids u mestu Blajt, u Nortamberlendu, saopštila je da se odlučila na taj korak kako bi sprečila unos "dizajnerske robe" što stvara nejednakost među đacima.\nDirektor škole Polin Džonston rekla je da su pernice zabranjene kako na stolovima tokom nastave deca ne bi mogla da se međusobno porede i kako bi đaci mogli nesmetano da uče, piše britanski list "Dejli ekspres".\nTakođe, škola je od nedavno počela da obezbeđuje pribor za đake, a sve to je rezultiralo većim stepenom pohađanje nastave i boljim rezultatima. Uprava škole počela je da diskretno deli besplate školske uniforme jer roditelji i deca izbegavaju da priđu otvoreno.\nMeđu decom je raširena pojava ruganja i maltretiranja ako neko nije dovoljno bogat da kupi "prave, skupe stvari".\nCrna Gora: Azilanti mogu da dobiju pomoć od 50 evra


Milan Škobalj novi trener Crvene zvezde\nNovi trener košarkaškog kluba Crvena zvezda biće Milan Škobalj, koji je do sada bio pomoćnik bivšem šefu stručnog štaba Stevanu Karadžiću, objavio je beogradski prvoligaš.\nPromocija novog trenera održaće se u četvrtak u prostorijama kluba na Malom Kalemegdanu u 11 sati, a tom prilikom uprava kluba govoriće o trenutnom stanju u Zvezdi.\nKaradžić je napustio klub prošle nedelje, dan uoči derbija sa Partizanom u petom kolu Svislajon superlige. On je kao razloge naveo slabe finansijske uslove, lošu komunikaciju sa upravom i loš rad rukovodstva.\nIgrači obustavili trening zbog neizmirenih finansijskih obaveza\nZbog nagomilanih dugova u visini od tri plate većina košarkaša Crvene zvezde stupila je u štrajk koji se odnosi samo na treninge prvog tima, prenosi B92.\nCrvena zvezda se nalazi u najvećoj finansijskoj krizi u poslednjih nekoliko godina, a trenutni dug kluba prema igračima je u visini tri plate. Poslednju isplatu crveno beli košarkaši dobili su u februaru, a trenutno plate kasne dva meseca.\nZbog neizmirenih finansijskih obaveza, većina košarkaša Zvezde je stupila u štrajk koji se odnosi samo na treninge.\nNa jučerašnjem treningu košarkaša Crvene zvezde radili su samo Kuk, Dragićević i Kikanović jer im klub ne duguje ništa, dok su ostali košarkaši spontano obustavili rad.\nCrvena zvezda danas gostuje u Vršcu gde će u okviru Svislajon prve lige igrati protiv Lajonsa.


f Regionalni skup „Odgovor prirode na smanjenje rizika od katastrofa“ - Arhus Centar Subotica\nMinistarstvo poljoprivrede i zaštite životne sredine u saradnji sa Savetom Evrope i Međunarodnom organizacijom za zaštitu prirode organizuje Regionalni skup na temu odgovor prirode na smanjenje rizika od katastrofa. U okviru skupa državni sekretar Ministarstva poljoprivrede i zaštite životne sredine Stana Božović je sa predsednikom opštine Obrenovac Miroslavom Čučkovićem i predstavnicima Ministarstva iz regiona obišla Obrenovac.\n„Prošlogodišnje poplave su nam pokazale da priroda ne poznaje granice, a ono što su naši građani u tom trenutku pokazali da solidarni odgovor takođe ne zna za pasoš. Do sada smo se uglavnom bazirali da pratimo štetu koju katastrofe donose ekosistemima, a na ovoj radionici doći ćemo i do odgovora, kako ekosistemi mogu da doprinesu smanjenju rizika od katastrofa. Veza između životne sredine i katastrofa je široko dokumentovana, ali nedovoljno integrisana u planove za smanjenje rizika od katastrofa“, rekla je državni sekretar Stana Božović.\nBožović je istakla da degradirano okruženje može da izazove ili pogorša katastrofe, nepravilnim korišćenjem šumskih površina na kosinama može izazvati još klizišta, dok nečuvane močvare mogu pogoršati poplave u urbanim sredinama, kao i da klimatske promene predstavljaju dodatni faktor stresa koji doprinosi negativnim uticajima na vode poplave ili toplotni talasi, požari i suše.\n„Bliske veze između životne sredine i katastrofa takođe predstavljaju priliku. Odgovarajući menadžment ekosistema može se iskoristiti za smanjenje rizika od katastrofa i prilagođavanje u vezi sa klimatskim rizicima. Zdravo i dobro upravljanje ekosistemima, kao što su močvare, šume, koralni grebeni može da deluje kao prirodna infrastruktura u borbi protiv zajedničkih opasnosti“, zaključila je Božović.


Dodik pisao UN-u: Ne želimo otcjepljenje Republike Srpske!\nRepublika Srpska uputila je izvještaj Vijeću sigurnosti UN u kojem je ukazala na, kako je navedeno, neustavne poteze koje je u proteklom periodu povukao bošnjački član Predsjedništva BiH Bakir Izetbegović, uz ocjenu da RS ne želi otcjepljenje iz BiH već traži strogo poštivanje Dejtonskog sporazuma.\nNovi, 17. izvještaj Vlade Republike Srpske koji je upućen Savjetu bezbjednosti UN, jučer je otpremljen uz propratno pismo predsjednika Milorada Dodika generalnom sekretaru UN Antoniju Guteresu povodom predstojeće debate u toj instituciji o situaciji u BiH.\nU pismu je skrenuta pažnja na pokušaj Izetbegovića da jednostrano pokrene novi potupak protiv Srbije pred Međunarodnim sudom pravde u Hagu uprkos protivljenju druga dva člana Predsjedništva BiH. Dodik je u pismu ocijenio da je Izetbegovićev potez bio provokativan pokušaj podrivanja legitimiteta RS-a i prava srpskog naroda, te da je postupao suprotno jasnom upozorenju Međunarodnog suda pravde.\nU pismu se navodi da Republika Srpska apeluje da međunarodna zajednica osudi Izetbegovićev protivpravni pokušaj da prisvoji ovlaštenja koja su povjerena isključivo Predsjedništvu BiH, piše "Glas Srpske".\nIz -Republike Srpske su upozorili da je Tužilaštvo BiH otvorilo istragu protiv bivšeg zastupnika BiH pred Međunarodnim sudom pravde Sakiba Softića koji je neovlašteno predao zahtjev za reviziju, ali ne i protiv Izetbegovića koji je prekršio Ustav i po čijim je instrukcijama Softić postupao.\nStav predstavnika RS-a je da je ovo nepostupanje Tužilaštva BiH "dokaz političke pristrasnosti u korist bošnjačkih zvaničnika i politika i nepostojanja nezavisnosti".\nU izvještaju se dodaje da su Izetbegović i njegovi pomagači iz međunarodne zajednice pokušali da podriju pravni status koji entiteti i konstitutivni narodi imaju na osnovu Dejtonskog sporazuma.\n"Izetbegović je osporio legitimitet Republike Srpske tražeći zabranu obilježavanja Dana RS-a, proslave dana osnivanja Republike Srpske, koji se godinama i u miru obilježavao svake godine. Iako je Republika Srpska izmijenila zakone o tom danu da bi ih uskladila sa odlukom Ustavnog suda BiH, SDA i njeni saveznici su optužili RS da prkosi Ustavnom sudu", istaknuto je u izvještaju.\nU tom dokumentu se navodi da su američki zvaničnici, podržavajući planove SDA protiv Republike Srpske, iznijeli zahtjeve zvaničnicima Republike Srpske koji su značili protivpravno uplitanje u unutrašnja pitanja BiH, te da su zaprijetili sankcijama ako isti ne budu ispunjeni.\nPrema navodima tog dokumenta, administracija tada odlazećeg predsjednika SAD Baraka Obame provela je tu prijetnju u djelo posljednje sedmice na vlasti.\n"SDA nastavlja da koristi Tužilaštvo BiH kao političko oružje protiv zvaničnika Republike Srpske", naveo je Dodik.\nU pismu je naglašeno da RS, uprkos tvrdnjama SDA, ne traži otcjepljenje od BiH, već radi na realizaciji decentralizovanog dejtonskog sistema koji, kako je EU jasno rekla, nije prepreka članstvu zemlje u EU.\nU pismu je istaknuto da su institucijama pravosuđa BiH potrebne duboke reforme, mjere na sprečavanju diskriminacije žrtava ratnih zločina na osnovu nacionalne pripadnosti i sprečavanje uplitanja politike u odluke Tužilaštva BiH.\nSavjet bezbjednosti UN svake godine u prvoj polovini maja raspravlja o situaciji u BiH.\nRedovan izvještaj Savjetu bezbjednosti o stanju u BiH trebalo bi da dostavi i visoki predstavnik u BiH Valentin Inzko.\nObjavio: Sat, 29/04/2017 - 09:33\nČović otkrio šta je dogovorio s Dodikom u Banjoj Luci\nDragan Čović Miloradu Dodiku poklonio svoju novu knjigu\nKusturica: Želim da pomognem Dodiku, nemam rđave namjere


Gomeš operisan i pušten na kućno lečenje, sezona sigurno završena - MaxBet Sport\nGomeša iznose sa terena (Foto: Beta/AP)\nNesrećni Andre Gomeš koji je doživeo prelom skočnog zgloba posle starta Sona i naletanja na Orijea, operisan je i pušten iz bolnice na kućno lečenje. Portugalac je direktno sa terena Gudison Parka prebačen u bolnicu Ejntri u Liverpulu gde je medicinski zbrinut.\nNa meču Čelsi – Ajaks, naša kladionica nudi kvotu 5.25 za igru X-1.\nEverton je u saopštenju naveo da će u kućnom oporavku pun udeo da imaju i klupski lekari.\nKlub iz Liverpula u obraćanju javnosti sumnja u povratak portugalskog veziste do kraja sezone i takve šanse opisije kao “veoma male”. Period oporavka u slučaju ovakve povrede najčešće traje od šest do osam meseci.\nTagovi:Andre GomesFK EvertonSon Hjong min\nEverton vraća novac navijačima\nMajka ga posvađala sa “svecima”, sada i sa “damom”\nEvo kako sada izgleda zvezda Totenhema, naoružan je!


USAID - Blic Online\nIzabrani američki predsednik Džo Bajden izabrao je Samantu Pauer, bivšu ambasadorku pri Ujedinjenim nacijama za mesto direktorke Agencije SAD za međunarodni razvoj (USAID).\nNacionalna alijansa za lokalni ekonomski razvoj (NALED) organizovala je večeras tradicionalni septembarski susret svojih članova i partnera, na kojem je poručeno da će NALED nastaviti da ostvaruje još bolje rezultate u borbi za unapređenje uslova poslovanja u godinama koje dolaze.\nPotpredsednik kosovske Vlade i ministar za zajednice i povratak Dalibor Jevtić danas je u Prištini primio pomoćnika direktora USAID-a za Evropu i Aziju Broka Birmana, a tom prilikom potpisan je sporazum o realizaciji USAID LEGO (LEGO) projekta, kojim se 12 miliona evra putem USAID programa investira u 14 opština, od kojih su 10 većinski srpske.\nDa bi uspešno mogli da poslujete itekako je važno da znate pojmove koje su sastavni deo svakog biznisa, odnosno da ste finansijski edukovani. Američka agencija za međunarodni razvoj - USAID je pripremila pojmovnik "Investicije za rast", koji objašnjava sve termine koji se odnose na poslovanje preduzeća, a naročito za finansiranje.\nDa bi uspešno mogli da poslujete itekako je važno da znate pojmove koje su sastavni deo svakog biznisa, odnosno da ste finansijski edukovani. Američka agencija za međunarodni razvoj - USAID je pripremila finansijski pojmovnik "Investicije za rast", koji objašnjava sve termine koji se odnose na poslovanje preduzeća, a mi vam ga u tri nastavka predstavljamo. U ovom dugom delu videćete značenja finansijskog lizinga, tržišta korporativnih obveznica, kreditne unije...\nNa Savskom šetalištu ka spomeniku Pobednik juče je otvorena izložba otografija „Beograd u očima migranata“ u saradnji sa USAID Serbia.\nPavlović (USAID): Migrantska kriza i dalje traje\nMigrantska kriza i dalje traje i USAID će pomoći Srbiji ukoliko u narednom periodu dođe do većeg priliva miganata, izjavila je danas direktorka Kancelarije za ekonomski i demokratski razvoj USAID u Srbiji Laura Pavlović.\nKeri posetio Mongoliju: To je "oaza demokratije"\nAmerički državni sekretar Don Keri je doputovao u Peking posle posete Mongoliji, a to je njegova retka destinacija i prva poseta toj zemlji u svojstvu državnog sekretara.\nUdovički i Melija zadovoljni primenom Zakona o inspekcijskom nadzoru\nMinistarka državne uprave i lokalne samouprave Kori Udovički i šef operacija USAID za Evropu i Aziju Tomas Melija izrazili su zadovoljstvo procesom izrade, usvajanja i primene Zakona o inspekcijskom nadzoru.\nSelaković položio kamen temeljac za Prekršajni sud u Raškoj\nMinistar pravde Nikola Selaković položio je danas kamen temeljac za potpuno novu zgradu Prekšajnog suda u Raškoj, čije je useljenje najavio za Dan državnosti, "Sretenje gospodnje" 2016. godine.\nPomagač policajca Frenka Serpika predaje sudijama u Srbiji\nU proteklih šest meseci oko 800 sudija u Srbiji prošlo je obuku o primeni Zakona o zaštiti uzbunjivača, a u toku je drugi krug radionica u organizaciji Pravosudne akademije i američke agencije za međunarodni razvoj (USAID), rečeno je danas na seminaru u Višem sudu u Kragujevcu.\nNa Kosovu 340.000 zahteva za legalizaciju gradnje\nMinistar životne sredine i prostornog planiranja Kosova Ferid Agani izjavio ;je danas da je na teritoriji celog Kosova podneto 340.000 zahteva za legalizaciju bespravne gradnje.\nNastavak saradnje sa USAID za bolje uslove poslovanja\nAmerička agencija za medunarodni razvoj (USAID) uložila je 19,5 miliona dolara tokom proteklih pet godina u program za bolje uslove poslovanja u Srbiji, a potpredsednica vlade Zorana Mihajlović i ambasador SAD u Beogradu Majkl Kirbi istakli su večeras da su zadovoljni saradnjom koja je doprinela ekonomskom razvoju Srbije.\nHoup: Saradnjom do efikasne zaštite zajednica na Kosovu\nDirektor misije Američke agencije za međunarodni razvoj (USAID) na Kosovu Džejms Houp rekao je danas, otvarajući konferenciju "Efikasno zastupanje interesa zajednica na lokalnom i centralnom nivou vlasti na Kosovu", da je cilj ove konferencije jačanje uloge opštinskih Kancelarija za zajednice i povratak kako bi se kroz njih na što efikasniji način zastupali interesi manjinskih zajednica i rešavali njihovi problemi.


Predat zahtev za ništavost kredita u švajcarcima\nBeta 1. juna 2016. 21:55\nUdruženja za zaštitu potrošača „Republička unija potrošača“ i „Efektiva“ iz Beograda su saopštila u sredu uveče da su republičkom javnom tužiocu Zagorki Dolovac podnela zahtev za utvrdjenje ništavosti ugovora o kreditima u švajcarskim francima svih 20.000 korisnika u Srbiji.\nU saopštenju je navedeno da su oni zahtev tužiocu dali „direktno u ruke“.\nUdruženja očekuju da će republički javni tužilac „sagledati ugroženost kolektivih i individualnih potrošačkih prava“ i preduzeti mere u skladu sa zakonom.\n„U protivnom, bićemo prinudjeni da se obratimo medjunarodnim organizacijama i institucijama radi zaštite ekonomsko-socijalnih potrošačkih prava korisnika kredita indeksiranih u švajcarskim francima, s obzirom da su sve zemlje u okruženju taj problem rešile, kao i da se konvencije, na koje se pozivamo, a koje je potpisala i ratifikovala Srbija, neposredno primenjuju u slučaju da ih ne primenjuju nadležni državni organi“, piše u saopštenju.\nUdruženja navode da su od 2006. godine do kraja 2011. godine, banke u Srbiji i u okolnim zemljama nudile gradjanima stambene kredite indeksirane u švajcarskim francima, što su banke predstavljale kao najpovoljnije, ali se to pokazalo kao neistinito.\nBanke su tako, smatraju udruženja, navele klijente da „donesu pogrešnu ekonomsku odluku koju, da su znali za stvarne izloženosti rizicima, nikada ne bi doneli“.


Potpisan Memorandum o financiraju sedam institucija kulture od značaja za BiH - Hrvatski Medijski Servis\nPotpisan Memorandum o financiraju sedam institucija kulture od značaja za BiH\nObjavljeno 15.09. - 16:52\nU zgradi Parlamentarne skupštine Bosne i Hercegovine danas je potpisan Memorandum o razumijevanju koji bi trebao doprinijeti rješavanju pitanja financiranja sedam institucija kulture koje su od značaja za BiH.\nMemorandum je potpisalo oko 35 predstavnika svih razina vlasti u BiH, od općinske, preko županijske i federalnog, do državnog, točnije Vijeća ministara BiH. Inicijator Memoranduma bilo je Ministarstvo civilnih poslova BiH, koje na ovaj način želi riješiti finansiranje institucija kulture za period od 2016. do 2018. godine.\nIzmeđu ostalih, današnjem potpisivanju prisustvovali su Denis Zvizdić, predsjedavajući Vijeća ministara BiH, Adil Osmanović, ministar civilnih poslova BiH, Elmedin Konaković, premijer Vlade Kantona Sarajevo i mnogi drugi.\nNakon svečanog čina potpisivanja Memornaduma, većina prestavnika svih razina vlasti je iz zgrade parlamenta BiH otišla u Zemaljski muzej BiH, koji će nakon tri godine danas konačno ponovo biti otvoren za javnost.\nMemorandumom, koji bi trebao doprinijeti rješavanju pitanja financiranja, obuhvaćeni su Zemaljski i Povijesni muzej BiH, Muzej književnosti i kazališne umjetnosti BiH, Umjetnička galerija BiH, Nacionalna i sveučilišna biblioteka BiH, Biblioteka za slijepe i slabovidne osobe BiH te Kinoteka BiH.\nPitanje financiranja svih spomenutih institucija nije bilo zakonski regulirano, iako sve imaju pravni kontinuitet institucija nekadašnje Republike BiH. Većina ih je prije 1992. godine imala status institucija od republičkog značaja.\nOd sedam institucija obuhvaćenih Memorandumom u najtežoj situaciji je Zemaljski muzej, koji je od 4. listopada 2012. godine pa sve do danas bio zatvoren. Trenutni dug ove institucije iznosi oko tri milijuna KM, a za normalno funkcioniranje najstarije kulturne i znanstvene ustanove u BiH potrebno je oko milijun i 400.000 KM godišnje./AA/HMS/\nUhićen odvjetnik Faruk Balijagić i njegov sin Ado!


16. novembar 2015. Narodni poslanici odaju poštu žrtvama stradalim u terorističkim napadima izvedenim u Parizu\nPeta sednica Drugog redovnog zasedanja Narodne skupštine Republike Srbije u 2015. godini\nPredsednica Narodne skupštine Republike Srbije Maja Gojković sazvala je Petu sednicu Drugog redovnog zasedanja Narodne skupštine Republike Srbije u 2015. godini za utorak, 10. novembar 2015. godine.\nPre prelaska na rad, predsednici, odnosno ovlašćeni predstavnici poslaničkih grupa, narodni poslanici Aleksandar Čotrić, Šaip Kamberi, dr Blagoje Bradić, mr Zlata Đerić, prof. dr Dušan Milisavljević i dr Aleksandar Martinović zatražili su obaveštenja i objašnjenja u skladu sa članom 287. Poslovnika Narodne skupštine.\n1. Predlog zakona o dopuni Zakona o budžetu Republike Srbije za 2015. godinu, koji je podnela Vlada;\n2. Predlog zakona o potvrđivanju Ugovora između Vlade Republike Srbije i Vlade Republike Kazahstan o izbegavanju dvostrukog oporezivanja i sprečavanju poreske evazije u odnosu na poreze na dohodak i na imovinu, koji je podnela Vlada;\n4. Predlog odluke o izmeni Odluke o izboru članova i zamenika članova odbora Narodne skupštine Republike Srbije, koji je podnela Poslanička grupa BORIS TADIĆ -Socijaldemokratska stranka, Zajedno za Srbiju, Zeleni Srbije i\n5. Predlog odluke o davanju saglasnosti na Pravilnik o unutrašnjem uređenju i sistematizaciji radnih mesta u Stručnoj službi Zaštitnika građana, koji podneo Odbor za administrativno-budžetska i mandatno-imunitetska pitanja Narodne skupštine.\nDrugog dana rada, 12. novembra, Narodna skupština započela je zajednički načelni i jedinstveni pretres o tačkama 1. do 3. dnevnog reda sednice, odnosno o Predlogu zakona o dopuni Zakona o budžetu Republike Srbije za 2015. godinu, Predlogu zakona o potvrđivanju Ugovora između Vlade Republike Srbije i Vlade Republike Kazahstan o izbegavanju dvostrukog oporezivanja i sprečavanju poreske evazije u odnosu na poreze na dohodak i na imovinu i Predlogu zakona o potvrđivanju Ugovora između Republike Srbije i Kraljevine Norveške o izbegavanju dvostrukog oporezivanja i sprečavanju poreske evazije u odnosu na poreze na dohodak.\nPre prelaska na rad, predsednici, odnosno ovlašćeni predstavnici poslaničkih grupa, narodni poslanici Olgica Batić, Olena Papuga, Riza Halimi, zatražili su obaveštenja i objašnjenja u skladu sa članom 287. Poslovnika Narodne skupštine.\nPredloge zakona, u ime predlagača, obrazložio je predstavnik predlagača ministar finansija dr Dušan Vujović.\nSednici su prisustvovali i predsednik Vlade Republike Srbije Aleksandar Vučić, ministar rudarstva i energetike Aleksandar Antić, ministar odbrane Bratislav Gašić i ministar zdravlja Zlatibor Lončar.\nNarodna skupština je obavila zajednički načelni i jedinstveni pretres o tačkama 1. do 3. dnevnog reda sednice.\nU nastavku rada, Narodna skupština je obavila i jedinstveni pretres o Predlogu odluke o izmeni Odluke o izboru članova i zamenika članova odbora Narodne skupštine Republike Srbije.\nDo kraja rada, Narodna skupština je obavila i jedinstveni pretres o Predlogu odluke o davanju saglasnosti na Pravilnik o unutrašnjem uređenju i sistematizaciji radnih mesta u Stručnoj službi Zaštitnika građana, koji je obrazložio predstavnik predlagača, narodni poslanik Zoran Babić.\nTrećeg dana rada, 16. novembra 2015. godine, pre prelaska na dnevni red narodni poslanici su minutom ćutanja odali poštu žrtvama stradalim u terorističkim napadima izvedenim u Parizu.\nNarodna skupština započela je pretres u pojedinostima o Predlogu zakona o dopuni zakona o budžetu Republike Srbije za 2015. godinu.\nIgor Bečić, potpredsednik Narodne skupštine, u ime narodnih poslanika i u svoje ime, pozdravio je đake Pete beogradeske gimnazije, koji su pratili deo sednice sa galerije velike sale.\nU nastavku rada, Narodna skupština zaključila je pretres u pojedinostima o Predlogu zakona o dopuni zakona o budžetu Republike Srbije za 2015. godinu.\nNa predlog narodnog poslanika Zorana Babića, Narodna skupština, je u dnevni red Pete sednice Drugog redovnog zasedanja Narodne skupštine Republike Srbije u 2015. godini, uvrstila Predlog odluke o izmenama Odluke o razrešenju i imenovanju članova i zamenika članova Republičke izborne komisije, koji je podneo narodni poslanik Zoran Babić, 12. novembra 2015. godine.\nU nastavku rada, Narodna skupština je obavila jedinstveni pretres o Predlogu odluke o izmenama Odluke o razrešenju i imenovanju članova i zamenika članova Republičke izborne komisije.\nPošto je Narodna skupština obavila raspravu, u načelu i u pojedinostima, o svim tačkama dnevnog reda sednice, predsedavajuća sednici, predsednik Narodne skupštine Maja Gojković, odredila je ponedeljak, 16. novembar 2015. godine, sa početkom u 16.45 časova, kao Dan za glasanje o svim tačkama dnevnog reda Pete sednice Drugog redovnog zasedanja Narodne skupštine Republike Srbije u 2015. godini.\n4. Predlog odluke o izmeni Odluke o izboru članova i zamenika članova odbora Narodne skupštine Republike Srbije, koji je podnela Poslanička grupa BORIS TADIĆ -Socijaldemokratska stranka, Zajedno za Srbiju, Zeleni Srbije;\n5. Predlog odluke o davanju saglasnosti na Pravilnik o unutrašnjem uređenju i sistematizaciji radnih mesta u Stručnoj službi Zaštitnika građana, koji podneo Odbor za administrativno-budžetska i mandatno-imunitetska pitanja Narodne skupštine;\n6. Predlog odluke o izmenama Odluke o razrešenju i imenovanju članova i zamenika članova Republičke izborne komisije.\nPošto je Narodna skupština obavila raspravu i odlučivanje o svim tačkama dnevnog reda, predsednica Narodne skupštine Maja Gojković zaključila je Petu sednicu Drugog redovnog zasedanja Narodne skupštine Republike Srbije u 2015. godini.\nSTENO BELEŠKE - Peta sednica Drugog redovnog zasedanja Narodne skupštine Republike Srbije u 2015. godini 1. dan\nSTENO BELEŠKE - Peta sednica Drugog redovnog zasedanja Narodne skupštine Republike Srbije u 2015. godini 2. dan\nSTENO BELEŠKE - Peta sednica Drugog redovnog zasedanja Narodne skupštine Republike Srbije u 2015. godini 3. dan\nZapisnik Pete sednice Drugog redovnog zasedanja Narodne skupštine Republike Srbije u 2015. godini


Napušteni psi ujeli 77.500 građana, opštine isplatile 25 miliona evra – NovostiDana.rs\nBeograd, 12. april 2018. – Gradovi i opštine u Srbiji isplatili su za šest godina najmanje 25 miliona evra na ime odšteta zbog ujeda napuštenih pasa, a 77.500 građana bili su žrtve napada lutalica.\nIako raste broj izgrađenih prihvatilišta, kao i uhvaćenih „lutalica“, kontrola njihove populacije nije dala očekivane rezultate zbog čega su potrebne nove mere na nacionalnom i lokalnom nivou.\n– Ujedi pasa su posledica nefunkcionisanja sistema i uprkos tome što su propisi u najvećoj meri usklađeni sa regulativom EU, lokalne samouprave, pogotovo male nemaju kapacitete i sredstava za primenu. Zbog toga ćemo raditi na unapređenju zakona, kreiranju novih procedura za rešavanje pitanja napuštenih pasa i formiranju azila. Intenzivno ćemo promovisati odgovorno vlasništvo i udomljavanje životinja, kao i sterilizaciju – izjavio je ministar poljoprivrede Branislav Nedimović.\nČlan Upravnog odbora NALED-a Vladan Vasić istakao je da lokalne samouprave imaju problem i sa građanima koji lažiraju ujede kako bi naplatili odštetu koja se u proseku kreće od 25.000 do 100.000 dinara. On je naglasio da je neophodno formiranje registra odštetnih zahteva na nivou cele zemlje kako bi se ukrštanjem podataka iz svih gradova i opština utvrdilo koga psi „redovno“ ujedaju. Takođe, neophodno je da se ujednači praksa lekara i medicinska dokumentacija kojom se potvrđuje povreda jer se neretko dešava da lekari potvrde da je reč o ujedu psa iako za to nema dokaza.\nPrema podacima ORCA i NALED-a, broj povreda od ujeda pasa u periodu 2010-2015. povećan je čak 50%, sa 9.867 na 15.024 godišnje – ovim tempom broj povreda od ujeda bi mogao da dostigne i 20.000. U istom periodu, broj uhvaćenih pasa porastao je 75%, a mesto u prihvatilištu našlo je gotovo 172.000 životinja (broj azila na lokalu povećan je sa 16 za 59). Međutim, čak 96% opština i gradova ističe da im je potrebna pomoć kako bi rešile problem.\nPovezanoNOVOSTI DANA, novostidana.rs, psi, regioni, ujed\nRuska vojska: Naši stručnjaci nisu našli dokaze za hemijski napad u Siriji\nBEBA ROĐENA U HITNOJ U VLASOTINCU


Dačić: Kfor da ostane u nesmanjenom sastavu na KiM - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Dačić: Kfor da ostane u nesmanjenom sastavu na KiM\nMinistar spolјnih poslova Ivica Dačić izjavio je danas u Beogradu da je veoma važno da se mandat Kfor-a realizuje u skladu sa rezolucijom 1244 SB UN i da ostane u nesmanjenom sastavu na Kosovu i Metohiji.\nNa otvaranju 6. NATO nedelјe u Beogradu, šef diplomatije rekao je da se Srbija protivi transformaciji bezbednosnih snaga u vojsku Kosova, jer se, kako kaže, time krši rezolucija 1244 i ugrožava se regionalna stabilnost.\nOn je naveo da su Srbiji važne garancije da kosovske snage ne mogu da ulaze na sever Kosova bez saglasnosti komandanta Kfor-a i da očekuje da Kfor deluje preventivno u cilјu sprečavanja akcija na sever, jer za to, kako kaže, ima mandat.\n“Očekujemo da se jasno osudi nepoštovanje dogovora i da se kaže koja strana krši dogovor, a ne da se obe strane pozivaju na uzdržanost”, rekao je Dačicć.\nDačić je dodao da odnos Srbije i NATO opterećuju događaji iz prošlosti i da je većini građana prva asocijacija bombradovanje 1999.godine, navodeći da je važno što je generalni sekretar Jens Stoltneberg izrazio žalјenje zbog civilnih žrtava bombradovanja.\nKada je reč o tome šta NATO može da učini da se odnos sa našom zemlјom pobolјšao, Dačić je naveo da bi to bilo protivlјenje transformaciji kosovskih bezbednosnih snaga, pomoć u očuvanju kulturnog nasleđa na KiM, kao i u izgradnji infrastrukturnih objekata koji su porušeni u bombradovanju.


Vi ste ovdje: Home Vijesti Sport\nObjavljeno srijeda, 20 Novembar 2019 07:22\nKvalifikacije za Evropsko nogometno prvenstvo 2020. godine okončane su večeras. Plasman na smotru najboljih selekcija Starog kontinenta izborio je Vels koji je u grupi E pobijedio Mađarsku rezultatom 2:0.\nOpširnije: BiH u polufinalu baraža Lige nacija igra protiv Sjeverne Irske\nZmajevi na TV ekranima: Ko prenosi utakmicu Bosna i Hercegovina - Italija\nObjavljeno petak, 15 Novembar 2019 15:55\nSama činjenica da će igrati protiv višestrukog svjetskog i evropskog prvaka, bit će dovoljan motiv Zmajevima, ali i navijačima.\nOpširnije: Zmajevi na TV ekranima: Ko prenosi utakmicu Bosna i Hercegovina - Italija\nPorazom u Atini, plasman na Euro kroz kvalifikacije nedostižan\nObjavljeno utorak, 15 Oktobar 2019 21:22\nFudbalska reprezentacija Bosne i Hercegovine je u 8. kolu kvalifikacija za Evropsko prvenstvo 2020. u Atini poražena od Grčke 1:2, te tako zadržala samo matematičke šanse da se domogne drugog mjesta u grupi i plasmana na Euro.\nOpširnije: Porazom u Atini, plasman na Euro kroz kvalifikacije nedostižan\nObjavljeno utorak, 15 Oktobar 2019 08:39\nNogometna reprezentacija BiH svoju misiju nastavlja večeras. Nakon što su se pobjedom nad Fincima (4:1) prije tri dana vratili u igru za plasman na EP, Zmajevi večeras moraju savladati Grke u njihovom dvorištu kako bi ostali na tom kolosjeku.\nOpširnije: Prosinečki ima samo jednu dilemu u vezi sastava za Grke\nKo sve prenosi fudbalski susret iz Grčke\nObjavljeno ponedjeljak, 14 Oktobar 2019 08:07\nReprezentacija Bosne i Hercegovine u utorak će odmjeriti snage sa Grčkom u Atini u okviru kvalifikacija za EURO 2020. godine.\nOpširnije: Ko sve prenosi fudbalski susret iz Grčke\nStranica 4 od 51


Francuska: Maliju je potrebno pomirenje\nFrancuski ministar odbrane Žan-Iv Le Drian sa frencuskim vojnicima koji su se pripremali za akciju u Maliju\nFrancuski ministar odbrane pozvao je vlasti u Maliju da otpočnu dijalog sa protivnicima na severu zemlje kako bi se uspostavila stabilnost\nFrancuski ministar odbrane Žan-Iv Le Drian rekao je da je francuska intervencija u Maliju bila uspešna ali je upozorio da bi zaraćene strane u toj zemlji trebalo da se pomire da bi zemlja uspostavila stabilnost.\nLe Drian je to izjavio danas, pošto je privremeni predsednik Mailja Dionkounda Traore odbacio mogućnost dijaloga sa islamističkim ekstremistima koji su prošle godine preuzeli kontrolu nad severnim delom zemlje.\nGovoreći za francuski radio Le Drian je rekao da su francuske snage ispunile zadatak koji im je dao predsednik Fransoa Oland da zaustave napredovanje ekstremista prema jugu. On je dodao da Francuska sada sarađuje sa malijskim i afričkim snagama na obnavljanju autonomije i teritorijalnog integriteta Malija i da se taj proces odvija brže nego što su mnogi očekivali. Ali Le Drian je rekao da “stanovnici Malija moraju da pronađu proces pomirenja” i da situacija u toj zemlji još nije bezbedna.\nU odvojenom intervjuu, malijski predsednik Traore rekao je da islamisti koji su do prošle nedelje kontrolisali severni Mali “nisu kvalifikovani za dijalog”, ali da bi njegova vlada mogla da pregovara sa separatističkom grupom MNLA etničkih Tuarega.\nGrupa MNLA prva je pokrenula ustanak u januaru prošle godine tražeći autonomiju, ali se posle puča u prestonici Bamaku kojim je oborena vlada udružila sa islamistima i uspostavila kontrolu nad severnim delom zemlje. Islamisti su kasnije odgurnuli Tuarege ustranu i počeli da uvode strogu verziju šerijatskog prava.\nFrancuzima predvođene snage sada kontrolišu tri ključna grada na severu Malija dok su ekstremisti, povezani sa Al-Kaidom, pobegli iz svog poslednjeg uporišta i izgubili se zajedno sa svojim naoružanjem u ogromnom pustinjskom pojasu.


SDFBiH - MINISTAR DRLJAČA PODRŽAO ZAHTJEVE OSOBA S INVALIDITETOM\nU okviru kampanje za unapredjenje prava i položaja osoba sa invaliditetom u Federaciji BiH, Federalni ministar gospodin Vesko Drljača, sa saradnicima, 06.aprila 2022. godine, primio je u svom kabinetu Almira Šahmaniju, predsjednika Vijeća organizacija osoba sa invaliditetom Federacije BiH i Fikreta Zuku, predsjednika Koordinacionog odbora udruženja osoba sa invaliditetom Kantona Sarajevo.\nSa ministrom je razgovarano o mnogim aktuelnim pitanjima, koja treba riješiti u narednom periodu, kako bi se unaprijedio položaj osoba sa tzv.neratnim invaliditetom.\nDogovoreno je da se pokuša kroz amandmane poboljšati tekst Zakona o organizacijama i reprezentativnim organizacijama osoba sa invaliditetom i CŽR.\nPosebna pažnja je posvećena finansiranju ovih organizacija iz budžeta institucija vlasti u Federaciji BiH.\nVezano za inicijativu za izmjenu Zakona o osnovama socijalne zaštite, zastite civilnih žrtava rata i zaštite porodice sa djecom u F BiH, ministar je dao načelnu podršku našem prijedlogu da osnovica za izračunavanje prava bude 80% od najniže plate u F BiH, kao što je bilo do 2016. godine. Ministar je pokazao razumijevanje i za naše ostale zahtjeve, kao što je uvođenje u prava osoba od 60% do 80% invaliditeta i već je od strane Ministarstva upućen prijedlog Vladi Federacije BiH da donese odluku o pristupanju izmjene Zakona.\nAktuelizirano je i pitanje izrade Federalne Strategije u oblasti invalidnosti, za period 2022. – 2027. godina. Ministar je obećao da će, u što je moguće kraćem roku, Vlada Federacije BiH donijeti potrebnu odluku, kako bi se Strategija mogla početi pripremati.\nDogovoreno je da se u sve aktivnosti koje u vezi sa rješavanjem statusa osoba sa invaliditetom u Federaciji BiH uključuju i predstavnici organizacija OSI.


Brčko: Izgorjelo potkrovlje kuće i roba - Klix.ba\nKvar na štenderu\nBrčko: Izgorjelo potkrovlje kuće i roba\nU požaru koji je izbio sinoć na kući Vehida Šabanovića u Brčkom izgorjelo je kompletno potkrovlje, kao i veća količina robe, koju je vlasnik prodavao na pijaci, potvrđeno je danas u lokalnoj policiji.\nIako se uzroci požara još utvrđuju, Šabanović sumnja da je vatra izbila na nosaču električnog priključka - štenderu, odakle je najvjerovatnije zahvatila krov i potkrovlje.\nŠabanović je rekao da je prošle godine imao problema sa strujom, jer su na štenderu izbijale varnice.\n"Tada smo pozvali elektrodistibuciju i njihovi radnici su otklonili kvar", rekao je Šabanović, koji je sa suprugom Sadetom i četvoro djece, od kojih je dvoje paralizovano, ostatak noći proveo u kombiju.\nPortparol brčanske Policije Halid Emkić rekao je da su policijski službenici, koji su jutros izvršili uviđaj, izuzeli štender na vještačenje.\nVatrogasci su uspjeli da spriječe širenje vatre na prizemni dio kuće, ali usljed gašenja vodom i taj dio stambenog prostora je sada neuslovan za stanovanje. Za sada je nepoznata ukupna šteta nastala usljed požara.


Cvijanović: Sporazum SDA, HDZ-a BiH i SNSD-a prvi je korak na putu formiranja vlasti na nivou BiH\nREAKCIJE Nakon sastanka vladajuće koalicije u RS\nDržava će i dalje biti suočena s brojnim političkim izazovima i pitanjima\nPredsjednica Republike Srpske Željka Cvijanović izjavila je danas da je sporazum o formiranju vlasti na nivou BiH, koji su potpisali SNSD, HDZ BiH i SDA, važan za građane, jer će na taj način biti otklonjene opstrukcije i blokade zbog kojih nisu mogli biti završeni mnogi procesi i aktivnosti od značaja za život građana.\nOna je podržala potpisivanje sporazuma i napore da bude formirana vlast na nivou BiH.\n- Izbori treba da budu demokratski, fer i slobodni, ali i da nakon njih možemo implementirati izborne rezultate. Ovaj sporazum je prvi korak na putu formiranja vlasti na nivou BiH. U interesu je građana RS, koji biraju svoje predstavnike, da bude ispoštovana njihova volja. Ovo je konkretna radnja i doći ćemo do nove vlasti na nivou BiH - rekla je Cvijanović na konferenciji za novinare poslije sastanka vladajuće koalicije u RS koju čine SNSD, DNS, SP, Ujedinjena Srpska, Demos i NDP.\nOna je istakla da je formiranje vlasti uvjet kako bi završili mnoge započete procese i aktivnosti, a posebno kako bi spriječili opstrukcije i blokade.\n- Ne vidim ništa problematično u ovom sporazumu iako neki uvijek mogu problematizirati i tumačiti na različite načine kakav god materijal da napišete i dogovorite. Idemo u formiranje vlasti i nadam se da će ovaj sporazum biti realiziran u predviđenom roku od 30 dana. Želim da vjerujem da će biti sve onako kao što je dogovoreno i potpisano i dajem podršku tim naporima - naglasila je Cvijanović.\nPrema njenim riječima, neopravdano dugo se čekalo da bude napravljen prvi korak, iako je bilo logično da to bude učinjeno početkom ove godine.\n- BiH će i dalje biti suočena s brojnim političkim izazovima i pitanjima, ali je važno da mi iz RS nastupamo jedinstveno i da svaki put budemo u stanju i kapacitetu da provedemo ono što je volja naših građana, odnosno birača. Ova široka koalicija, djelujući i radeći zajedno, garantuje stabilnost i bezbjednost Srpske i opredijeljena je da rješava probleme koji su važni za život građana - poručila je predsjednica RS.\nPredsjednici SNSD-a Milorad Dodik, HDZ-a BiH Dragan Čović i SDA Bakir Izetbegović potpisali su jučer principe o formiranju vlasti na nivou BiH, kojim je definirano da novo Vijeće ministara bude formirano u roku od 30 dana.\nŽeljka Cvijanović Vijeće ministara BiH\nCvijanović: Političke igre i kalkulacije dolaze iz Sarajeva, blokada procesa formiranja vlasti šteti svima\nPartnerstvo pred raspadom: Nema fotelja koliko je "ministara"\nKad se dogovaraju bh. političari: Bez NATO programa nema mandatara i obratno


Novi Volkswagen Golf R premijerno 4. novembra\n15 Okt 2020 - 15:39 Top secret Link\nVolkswagen je u martu predstavio sportski Golf GTI nove generacije (kao i Golf GTD i Golf GTE), pre nekoliko dana se pojavio i Golf GTI Clubsport pa preostaje da sačekamo još samo na top verziju – novi Golf R.\nNovi Golf R je inače trebalo da bude promovisan u julu na Goodwood festivalu brzine koji je u međuvremenu otkazan, pa će Volkswagen premijeru održati 4. novembra.\nGolf R će po nekim izvorima pokretati 2,0 litarski turbo benzinac koji će raspolagati sa 245 kW/333KS, u paru sa menjačem sa dvostrukim kvačilom.\nU paketu će se naći i pogon na sva četiri točka, veći alu točkovi, aero body kit (prednji spojler, pragovi, zadnji difuzor, zadnji krovni spojler...), modifikovano oslanjanje, sportski izduvni sistem, jači kočioni sistem, kao i sportska sedišta i volan.\nKao i ostale verzije, i Golf R će dobiti novi infotainment sistem sa ekranom osetljivim na dodir, head-up displej, digitalnu instrument tablu, "Travel Assist" sistem za poluautonomnu vožnju, kao i sistem Car2X koji novom Golfu omogućava da komunicira i razmenjuje informacije sa okolinom.\nNemački mediji procenjuju da će novi Golf R u baznoj verziji koštati manje od 50.000 evra, a u prodaji će se pojaviti verovatno krajem ove godine.


Hausbau » Mrežno povezani fotonaponski sistemi Mrežno povezani fotonaponski sistemi – Hausbau\nMnogi ljudi izabrali su solarnu energiju za svoje domove umesto da koriste onu od distributera. Ovo više nije neuobičajena stvar, a današnji solarni sistemi lako mogu da obezbede energiju za celu kuću.\nSunčeva energija koja u toku jedne godine dospe na Zemlju 10.000 puta je veća od godišnjih energetskih potreba čitavog čovečanstva. S obzirom na to da ovaj izvor ne možemo potrošiti i da su negativne posledice dugotrajne eksploatacije neobnovljivih izvora sve očiglednije, ne treba da čudi što je korišćenje energije Sunca sve važnija tema u različitim oblastima, uključujući i građevinarstvo. Solarna energija se u građevinskim objektima može koristiti na razne načine. Ovde ćemo se pozabaviti fotonaponskim sistemima – aktivnim solarnim energetskim sistemima koji solarnu energiju pretvaraju u električnu.\nFotonaponski sistemi mogu raditi samostalno ili mogu biti mrežno povezani na glavnu elektrodistributivnu mrežu. Samostalni fotonaponski sistemi koriste se tamo gde nema elektrodistributivne mreže ili su troškovi priključenja na nju preveliki. U tom slučaju, ovakav sistem treba da pokrije sve potrebe objekta – najčešće su to vikendice, brodovi, kamp-prikolice i sl. Mrežno povezani fotonaponski sistemi omogućavaju da se eventualni višak proizvedene električne energije distribuira u mrežu i naplati, tj. proda elektrodistributeru (što može znatno ubrzati vreme potpune isplativosti investicije), ili pak da se nedostatak nadoknadi kupovinom struje iz mreže. Ovakvi sistemi najčešće se koriste u domaćinstvima, te će oni biti u fokusu naše pažnje.\nKako se postavljaju solarni paneli\nIako je korišćenje solarne energije za proizvodnju one električne isplativo na duge staze, instalacija fotonaponskog sistema zahteva velika početna ulaganja. Pritom, jedino rešenje prilagođeno specifičnim potrebama i uslovima konkretnog objekta daje optimalne rezultate. Zato je dobro planiranje prvi i najvažniji korak kako bi se investicija isplatila u što kraćem roku.\nPotencijal za korišćenje solarne energije zavisi od klimatskih uslova podneblja. Broj sunčanih sati na teritoriji Srbije znatno je veći od evropskog proseka, te solarna energija predstavlja obnovljivi izvor sa velikim potencijalom. Pri planiranju solarnog energetskog sistema, prvi korak jeste analiza konkretne lokacije i uslova, tj. utvrđivanje koliko je njihova ugradnja na konkretnom objektu isplativa.\nNajveća iskorišćenost solarne energije postiže se postavljanjem panela na krovnu ravan pod nagibom od 30 stepeni, orijentisanu prema jugu. Na istočnoj i zapadnoj strani, većina panela može postići oko 90% svoje efikasnosti, a gubitak energije zbog nesavršene orijentacije nadoknađuje se dodatnim panelima. Kada je reč o nagibu krovne ravni, što je on manji, solarni paneli će u letnjim mesecima sakupiti više energije. Treba imati u vidu da paneli na visokim temperaturama gube na efikasnosti, pa je zato materijal krovne površine od velikog značaja. Svetao krov će se manje zagrevati, što pogoduje korišćenju solarne energije.\nOsenčenje predstavlja još jedan vrlo važan faktor u planiranju solarnog energetskog sistema, jer čak i delimično osenčenje panela može drastično umanjiti njihovu efikasnost. Zato je krov najčešće i najbolje mesto za njihovo postavljanje – tu oni najverovatnije neće biti u senci drveća niti drugih objekata. Ukoliko to ipak jeste slučaj, jedino rešenje jeste ukloniti drveće koje baca senku na krovnu površinu za koju je utvrđeno da je optimalna za postavljanje panela.\nNavedene preduslove lako možete sami ispitati analizom karakteristika, orijentacije i okruženja vaše kuće. Sledeći korak je finansijska analiza. Kontaktirajte preduzeća koja se bave ugradnjom solarnih energetskih sistema – u slučaju većine, usluga podrazumeva izlazak na teren, i analizu vaše kuće i potrošnje struje u domaćinstvu. Time se utvrđuje optimalan izbor sistema u skladu sa vašim potrebama i mogućnostima, na osnovu čega dobijate konkretnu ponudu. Da biste bili sigurni da ulažete u zaista najbolje i najefikasnije rešenje, kontaktirajte više firmi – tako ćete imati nekoliko ponuda koje možete uporediti.\nOstatak potražite u štampanom izdanju.\nMrežno povezani fotonaponski sistemi was last modified: April 11th, 2018 by Aleksandra Dudvarski\nkako se postavljaju solarni panelipostavljanje solarnih panelasaveti za postavljanje solarnih panelasolarni paneli\nOdlučite se za beton\nPostavljanje masivnih drvenih podnih obloga\nOgradite svoju parcelu\nSpušteni plafoni: Praktično i estetsko rešenje\nToplotna pumpa u staroj gradnji


DODIK GOVORIO O GLOBALNOJ KRIZI | Happy BSC portal\nOn je istakao da je pandemija virusa korona globalni zdravstveni izazov koji zahteva globalni odgovor.\nDodik je rekao da je zdravstveni sistem Republike Srpske, kao i FBiH i Brčko distrikta, u dosadašnjem periodu adekvatno odgovorio izazovu pandemije kovida 19, zahvaljujući planiranju i sprovođenju institucionalnih mera, zalaganju medicinskih profesionalaca, kao i odgovornosti građana i zajednice u celini.\n- Odgovoru na pandemiju značajno je doprinela i dobra međunarodna saradnja. Deo aktivnosti realizovan je uz pomoć SZO, Evropske komisije, Generalnog direktorata za zdravlje i sigurnost hrane, Evropskog centra za prevenciju i kontrolu bolesti, te mnogih država donatora na čemu smo svi zahvalni - istakao je predsedavajući Predsedništva BiH.\n- Podaci za ekonomski izveštaj Evropske komisije za treći kvartal 2020. godine pokazuje da je BDP za 9,3 odsto manji nego za prethodnu godinu, što se tumači posledicama pada i smanjenja ranije dogovorene privatne potrošnje i izvoza - naveo je Dodik.\nDodao je, takođe, da podaci pokazuju da su žene radnici i vlasnice preduzeća teže pogođene posledicama pandemije po privredu u odnosu na muškarce.\nDodik je rekao da su vidljivi rezultati u regionu postignuti primenom sistema zelenih koridora na određenim graničnim prelazima, te da je plan da se to primeni i na promet roba sa EU.\n- Jačamo saradnju u okviru CEFTA, uz ispunjavanje CRM i Zelene agende koju smo usvojili na Samitu u Sofiji 10. novembra ove godine - naveo je on.\nDodik je istakao da kriza uzrokovana virusom korona sa sobom nosi velike izazove za sve sfere života, pa tako i u oblasti bezbednosti, naročito u pogledu ilegalne proizvodnje i krijumčarenja droga te migracija.\n- Čak je i EU poklekla u prvim sedmicama, pokazavši svu slabost jednog velikog sistema nespremnog na obimnost i dubinu krize koja nas je zadesila - smatra predsedavajući Predsedništva BiH.\n- Nikada više, ni jedna zemlja, niti jedan narod ne bi smeo da se oseti usamljen i napušten od svih. To i jeste svrha Ujedinjenih nacija - poručio je Dodik.\nSrpski član i predsedavajući Predsedništva BiH je poručio da su čovečanstvu, u vremenu neizvesnosti, potrebne solidarnost i zajedništvo, ne samo na lokalnom, već i na regionalnom i globalnom nivou.


Bez besplatnih nadogradnji, udeo Windowsa 10 opada\nTema: Bez besplatnih nadogradnji, udeo Windowsa 10 opada\nPohvaljen 1.524 puta u 899 postova\nNajnovija statistika o tržišnom udelu operativnih sistema koju je pružio Net Applications pokazuje da je Windows 10 na drugom mestu. Međutim, ona nam pokazuje da se prošlog meseca desilo nešto zanimljivo i potpuno neočekivano.\nWindows 10 je izgubio deo tržišnog udela prošlog meseca, uprkos činjenici da su svi očekivali da operativni sistem nastavi svoj rast. To bi mogao biti znak i da će Microsoft-ov cilj koji je govorio o milijardu uređaja sa Windows 10 platformom biti teško dostižan.\nIako je malo prerano reći da bi tržišni udeo Windowsa 10 mogao da stagnira duži vremenski period, učinak u septembru je ispod očekivanja. Posebno je značajno istaći činjenicu da se ovo desilo samo mesec dana nakon prestanka sistema besplatne nadogradnje, Microsoft je tokom ove promocije često nastupao i agresivno u cilju što većeg broja instalacija operativnog sistema.\nKako Windows 10 više nije besplatan, ne samo da je usporen rast usvajanja novog operativnog sistema, već je potpuno zaustavljen. Udeo Windowsa 10 je opao sa 22,99 posto iz prethodnog meseca na 22,53 posto. Windows 7 ne samo da se odupreo rastu Windows 10 operativnog sistema, već se i dalje nalazi na prvom mestu.


Rusija stala u odbranu Republike Srpske pred Savetom bezbednosti - Alo.rs\nRusija stala u odbranu Republike Srpske pred Savetom bezbednosti\nPozicija Narodne skupštine Republike Srpske, koja rezolucijom zahtijeva zatvaranje OHR-a, ne može se zanemariti, rekla je Ana Јevstigneeva, zamenik šefa misije misije Rusije u UN-u, na sednici Saveta bezbednosti o izveštaju Valentina Incka o situaciji u BiH\nOna je rekla da Rusija ne vidi potrebu za postojanjem OHR-a, i pozvala je na njegovo brzo zatvaranje, a da "pet plus dva" uslova i ciljeva treba da budu prilagođeni današnjoj realnosti.\nNavela je i da su uvjereni da punu odgovornost za ono što se dešava u BiH i za njenu budućnost treba da snose legalno izabrane vlasti u skladu sa njihovim ovlašćenjima.\nAko su moguće bilo kakve promene Dejtona, to je samo rezultat dobrovoljno postignutog sporazuma između tri naroda i dva entiteta, istakla je ona i dodala da spoljno mešanje u poslove suverene države i jednostrane sankcije protiv legitimnih predstavnika u BiH su neprihvatljivi.\nOna veruje izveštaj visokog predstavnika ne odražava stvarno stanje stvari u zemlji, da su pojedini elementi pristrasni i izvađeni iz konteksta i da ih proizvoljno tumači kako bi se "uklopio" u njegovu verziju događaja.\nUkazala je i da je zabrinjavajući trend povećanog mešanja visokog predstavnika u određene lokalne poslove koji se ogleda u izveštaju, kao i iskrivljavanje istorijskih događaja, te da svojim postupcima on samo izaziva napetost, a ni na koji način ne doprinosi napretku međuetničkog dijaloga.\nRusija prepručuje visokom predstavniku da se uzdrži od širokog tumačenja svog mandata, kao i da pitanja saradnje između BiH i NATO-a i EU nisu u nadležnosti OHR-a.\nRekla je da Rusija poštuje suverenitet i teritorijalni integritet BiH, njena tri konstitutivna naroda i dva entiteta, i rekla da se problemi mogu rešavati samo unutrašnjim dijalogom.\nŠto se tiče izmene Dejtona, rekla je da je to moguće samo uz unutrašnji i slobodni dogovor u BiH.\nIncku je savetovala da prestane da se ponaša kao samoimenovani generalni guverner i da se stavlja iznad zakona i demokratskih institucija vladavine zakona, te poručila kako ne može biti govora o bilo kakvim vanrednim instrumentima visokog predstavnika.\nKao tradicionalno dostojnu alternativu, predlažemo da se članovi Saveta bezbednosti upoznaju o izveštaju koji je pripremila Vlada Republike Srpske, istakla je Јevstigneeva.\nbih savet bezbednosti rs Rusija Bosna i Hercegovina Republika Srpska Valentin incko Savet bezbednosti UN SB UN region


Fokus predsedavanja Srbije Jadransko-jonskom inicijativom biće usmeren na turizam i kulturu - Novosti - Turistički svet\nFokus predsedavanja Srbije Jadransko-jonskom inicijativom biće usmeren na turizam i kulturu\nMaja Gojković je ukazala da Srbija doživljava pravi turistički bum poslednjih nekoliko godina i da zauzima drugo mesto u Evropi po stopi rasta broja turista.\nIstakla je da turizam postaje sve važnija privredna grana sa velikim uticajem na ekonomiju Srbije, kako zbog rasta domaćeg turizma, tako i zbog sve većeg dolaska stranih turista, saopšteno je iz parlamenta.\n- Naše tržište se ubrzano otvara prema drugim turističkim tržištima, prvenstveno prema zemljama Evropske unije, ali i tržištima izvan EU, kao što su Turska, Ruska Federacija, NR Kina, SAD, Indija, Južna Koreja, Iran i Japan - naglasila je Gojkovićeva.\nPodsetila je da su na poslednjoj sednici Skupštine Srbije doneti novi zakoni o turizmu i o ugostiteljstvu, koji će dodatno unaprediti kapacitete u ovoj oblasti.\nPredsednica Skupštine Srbije je istakla da se svaka zemlja članica Jadransko-jonske inicijative odlikuje veoma bogatom kulturnom baštinom i turističkom ponudom, ali da se turisti, kako sa našeg kontinenta, tako i sa dalekih destinacija, mogu najbolje privući regionalnim udruživanjem i unapređenjem saradnje u regionu, umesto pojedinačnim nastupima.\nGojkovićeva je ukazala da je zato važno povezivanje sa zemljama u okviru Jadransko-jonske inicijative i kreiranje zajedničkog turističkog proizvoda regiona, kao i promovisanje kulturnog turizma.\n- Posebno je važno da zajedno sagledamo i iskoristimo potencijale kulturne i arheološke baštine, a potrebno je i da se fokusiramo na razvoj turizma na rekama i seoskog turizma, koji privlači sve više turista. Regionalna saradnja u ovim oblastima otvara nam prohodniji put i ka korišćenju sredstava iz fondova EU, kao i uspešnije promovisanje na međunarodnim turističkim sajmovima i tržištima - rekla je Gojkovićeva.\nSaradnje u oblasti savremenog stvaralaštva\nPredsednica srpskog parlamenta je ukazala da su turizam i kultura veoma isprepleteni i da je dobar primer povezanosti kulturnog nasleđa i turizma, kao i regionalne saradnje, postojeće kulturne rute kao što su Put rimskih imperatora i Dunavski put vina.\nNavela je da je važno da se podstakne na dalje intenziviranje saradnje u oblasti savremenog stvaralaštva, kreativnih industrija, filmske industrije i podsetila na primer svetski poznatog glumca DŽoni Depa, koji je posle Srbije snimao i u Crnoj Gori.\nGojkovićeva je napomenula da bi trebalo da se razmotri i mogućnosti donošenja dodatnih olakšica za mobilnost i rad filmskih poslenika u regionu Jadransko-jonske inicijative.\nPrema njenim rečima, digitalne i kreativne industrije pružaju izuzetne mogućnosti za ekonomski razvoj, zapošljavanje i povezuju naš region sa celim svetom.\nGojkovićeva je navela da će nacionalni fokus tokom predstojećeg predsedavanja Srbije od 1. juna Jadransko-jonskom inicijativom upravo biti usmeren na turizam i kulturu, kao grane koje posebno mogu da utiču na veću povezanost regiona i saradnju za dobrobit svih građana.


Uslovi korišćenja - Nectar Group\nInternet sajt i svi tekstovi, logotipi, grafika, slike, audio materijal i ostali materijal na ovom internet sajtu (u daljem tekstu: Sadržaj), jesu autorsko pravo ili vlasništvo NECTAR ili su na internet sajt postavljeni uz dozvolu vlasnika ili ovlašćenog nosioca prava. Korišćenje Sadržaja, osim na način opisan u ovim uslovima korišćenja, bez pisane dozvole vlasnika Sadržaja je strogo zabranjeno. NECTAR će zaštiti svoja autorska prava, svoja prava intelektualne svojine i ostala srodna prava, kao i druga prava, u najvećoj meri dozvoljenoj zakonom, uključujući i krivično gonjenje.\nSadržaj internet sajta može sadržati netačne podatke ili štamparske greške. Promene na internet sajtu se mogu napraviti periodično u bilo kom trenutku i bez obaveštenja. Međutim, NECTAR se ne obavezuje da redovno ažurira informacije sadržane na ovom internet sajtu. Takođe, NECTAR ne garantuje da će internet sajt funkcionisati bez prekida ili grešaka, da će nedostaci biti blagovremeno ispravljani ili da je internet sajt kompatibilan sa vašim hardverom ili softverom. Informacije date na ovom internet sajtu ne treba tumačiti kao savete za donošenje odluka bilo koje vrste. Treba da se posavetujete sa odgovarajućim stručnjakom ako Vam je potreban specifičan savet prilagođen Vašoj situaciji.\nInternet sajt koristite na sopstveni rizik. NECTAR nije odgovoran za materijalnu ili nematerijalnu štetu, direktnu ili indirektnu koja nastane iz korišćenja ili je u nekoj vezi sa korišćenjem internet sajta ili njegovog Sadržaja.\nInternet sajt može sadržati linkove drugih internet sajtova čiji vlasnik ili korisnik nije NECTAR. Takvi linkovi su obezbeđeni isključivo da bi Vama pružili što više informacija. NECTAR ne kontroliše i nije odgovoran za rad, sadržaj, politiku privatnosti ili bezbednost ovih sajtova. NECTAR ne kontroliše sadržaj ili proizvode ili usluge dostupne na ovim internet sajtovima. Ako uspostavite vezu sa takvim internet sajtovima preko linka na našem internet sajtu, to činite na sopstveni rizik i bez saglasnosti NECTAR.\nPrava intelektualne svojine i ostala prava na bilo koji softver koji je dostupan za preuzimanje sa internet sajta (u daljem tekstu Softver), pripadaju NECTAR. Vaša upotreba Softvera podleže uslovima sporazuma o licenci koji prate ili su uključeni u Softver. NECTAR ne prihvata odgovornost za sadržinu pravila korišćenja ili ostalih dokumenata koji su uključeni u Softver ili ga prate. Nemojte instalirati niti koristiti Softver ako se ne slažete sa takvim sporazumima o licenci. Kada preuzimate Softver sa internet sajta, to činite na sopstveni rizik.\nNECTAR može u svakom trenutku izmeniti ove uslove korišćenja tako što će ažurirati ovaj tekst. Vi ćete automatski biti obavezani novim uslovima korišćenja sadržanim u izmenama, te bi iz tog razloga trebalo da periodično posetite ovu stranicu radi upoznavanja sa trenutno važećim uslovima korišćenja.\nNECTAR čuva privatnost svih posetilaca svojih internet sajtova (u daljem tekstu: Internet sajt) i štiti lične podatke posetilaca internet sajta. Molimo vas da pažljivo pročitate Politiku privatnosti koja sledi kako biste razumeli kako koristimo i štitimo informacije koje nam pružate.\nZajamčena je zaštita podataka o linosti. Prikupljanje, držanje, obrada i korišćenje podataka o ličnosti vrši se u skladu sa Zakonom o zaštiti podataka o ličnosti, neće se koristiti izvan svrhe za koju su prikupljeni, osim za potrebe vođenja krivičnog psotupka ili zaštite bezbednosti Republike Srbije, na način predviđen zakonom. Preduzete su sve mere zaštite podataka, u skladu sa utvrđenim standardima,i postupcima, a koje su potrebne da bi se podaci zaštitili od gubitaka, uništenja, nedopuštenog pristupa promena objavljivanja i svake druge zloupotrebe.


Nacrt zakona o izmenama i dopunama Zakona o vraćanju oduzete imovine i obeštećenju sada više insistira na načelu prioritetnog vraćanja imovine u naturi, izjavila je predsednica Radne grupe za pripremu tih zakonskih rešenja, Gordana Stamenić.\nPrema tom nacrtu sada je u izvesnim slučajevima moguće vratiti i izgrađeno građevinsko zemljište, a predviđene su i velike izmene kada je reč o vraćanju poljoprivrednog zemljišta, rekla je Stamenić tokom javne rasprave u Nišu.\nGovoreći o zakonu, Stamenić je napomenula da je prema predloženim izmenama i dopunama moguće vraćanje zemljišta koje je bilo predmet komasacije, a odredbe o vraćanju tog zemljišta su sada preciznije i biće sprovodive u praksi.\nIzmenama se predviđa da se bivšim vlasnicima i njihovim naslednicima privrednih akcionarskih društava može vratiti nepokretnost koje je bilo u svojini tog privrednog društva u skladu sa vlasničkim udelom i ukoliko se oni za to opredele neće imati pravo na obeštećenje.\nStamenić je rekla da je cilj izmena i dopuna da se neke definicije preciziraju, da se procedura pojednostavi i uprosti i čitav proces restitucije učini bržim i efikasnijim.\nPredstavnik Mreže za restituciju, Mile Antić, je rekao da je Agencija za restituciju napravila pregled onoga što se potražuje i da je ta evidencija pokazala da ima šta da se vrati, jer država raspolaže sa šest puta više poljoprivrednog zemljišta od onog što se potražuje ili čak sto puta više šumskog od onoga što bivši vlasnici i njihovi naslednci traže da im se vrati.\n"Ovaj nacrt je liberalniji i progresivniji i mi ga podržavamo. Smatramo da je to korak napred i verujemo da ovo neće biti jedine izmene i dopune", naveo je Antić.\nOn je posebno ukazao da će prema izmenama i dopunama biti moguće vratćanje i izgrađenog građevinskog zemljišta.\nBiće moguće vratiti takvo zemljište koje nije deo redovne upotrebe izgrađenog objekta i na taj način ovaj nacrt demotiviše uzurpaciju, napomenuo je Antić.\nJavna rasprava trajaće do 26. juna, radna grupa će tekst izmena i dopuna početkom jula dostaviti Vladi Srbije, a Stamenićeva veruje da će skupština naći vremena da ga tokom leta i usvoji, rečeno je tokom rasprave.\nEvropski parlament u Rezoluciji o napretku Srbije sugerisao je ranije da se izmene odredbe zakona koje su prepreka u vraćanju imovine u naturi, navodi se u obrazloženju za donošenje tog zakonskog teksta i ukazuje na neophodnost odlaganja finansijskih obaveza države u pogledu obeštećenja zbog budzetskog deficita.


Filmovi sa Berlina u distribuciji MCF-a Prolog\nNa predstojećem 67. Međunarodnom filmskom festivalu u Belinu, koji se održava od 9. do 19. februara ove godine, biće prikazano sedam filmova koje je distributerska kuća „MCF MegaCom Film“ otkupila i koji će se naći na predstojećim filmskim festivalima u Srbiji, kao i na redovnom bioskopskom repertoaru.\nMeđu njima je i film „Đango“ koji će premijerno otvoriti ovogodišnji festival. Film govori o čuvenom džez muzičaru romskog porekla, Đangu Rajnhartu i biće u konkurenciji za Zlatnog medveda Berlina.\nPored „Đanga“, na programu ovogodišnjeg Berlinala naći će se kultni finski reditelj Aki Kaurismaki, koji će prikazati svoj nanoviji film „Druga strana nade“ (The Other Side of Hope).\nRediteljka Gurindar Čada predstaviće svoje novo ostvarenje „Vicekraljeva palata“ (Viceroy’s House) sa Džilijan Anderson u glavnoj ulozi.\nRumunski autor Kalin Peter Necer, koji je osvojio Zlatnog medveda 2013. godine za film „Pozicija deteta“, vraća se u Berlin sa ostvarenjem „Ana, ljubavi moja“ (Ana, mon amour).\nPremijeru na ovogodišnjem festivalu imaće i film „Logan“ u kojem poslednji put gledamo Hjua Džekmana u ulozi Vulverina, a koji u bioskope širom Srbije dolazi 2. marta, do tada pogledajte trejler.\nMeđu filmovima koje je otkupio MCF za distribuciju je i „Povratak u Montauk“ (Return to Montauk) reditelja Volkera Šlindorfa, kao i „Jednom davno u Nemačkoj“ (Bye Bye Germany).


Grigorije čeka papu Franja u Sarajevu | Radio Trebinje\n25 септембра 2018, 7:19 PM\nGrigorije čeka papu Franja u Sarajevu\n30. маја 2015., 10:57\nBEOGRAD | Uoči dolaska rimokatoličkog poglavara u BiH, u SPC većaju ko bi mogao predstavljati pravoslavne vernike.\nPapa Franja sastaće se tokom posete Sarajevu 6. juna sa vladikom zahumsko-hercegovačkim Grigorijem, koji će kao pomoćnik mitropolita dabrobosanskog Nikolaja predstavljati pravoslavne vernike BiH.\nNije isključeno da razgovorima sa poglavarom Rimokatoličke crkve prisustvuje i mitropolit crnogorsko-primorski Amfilohije, koji će zastupati Sveti sinod SPC.\nPoseta pape svakoj državi podrazumeva i sastanak sa liderima ostalih lokalnih crkava i verskih zajednica. Ovo pitanje je bilo ključ spekulacija da bi sa papom u Sarajevu mogao da se sretne i patrijarh srpski Irinej, koji je najviši poglavar pravoslavaca Bosne i Hercegovine.\nPrema informacijama „Novosti“, do toga najverovatnije neće doći, već će SPC biti predstavljena na nižem nivou.\nMogući susret patrijarha Irineja i poglavara Rimokatoličke crkve, prema našim informacijama, nije bio zvanična tačka dnevnog reda ovogodišnjeg zasedanja Sabora SPC.\nKako saznajemo, Sabor SPC koji zaseda u Beogradu odgovoriće negativno na papino pismo koje je stiglo na adresu Srpske patrijaršije, u kome predlaže neku vrstu konsenzusa sa Srpskom crkvom oko kanonizacije kardinala Alojzija Stepinca.\nStav SPC o ovom pitanju je čvrst i nepromenljiv – proglašenje Stepinca za svetitelja, s obzirom na njegovu istorijsku ulogu, nije dobar potez i neće doprineti boljim odnosima naše Crkve i Vatikana.\nKardinal Stepinac i najave o njegovom skorom proglašenju za sveca bili su u četvrtak tema susreta papskog izaslanika kardinala Kurta Koha Beogradu.\nPredstavnik Svete stolice drugi put ove godine boravi u Srbiji, a njegova poseta tumači se u svetlu napora Vatikana da ublaži negativne efekte najavljene kanonizacije.


Informatičke usluge – rast koji (ne)usporava | SITO\nSrpska informatička industrija u 2017. godini, obuhvatala je 2.076 aktivnih preduzeća. Zaposleni u ovoj industriji (25.890 radnika) predstavljali su oko 1,6% ukupne radne snage u svim preduzećima i budžetskim organizacijama u Srbiji. Zaposlenost je povećana za skoro 15% u odnosu na prethodnu godinu, isključivo zahvaljujući rastu izvozno orijentisanih IT kompanija.\nVisoke stope rasta doprinose sve većem značaju IT sektora kao najzdravijem sektoru srpske privrede. Probaćemo ukratko da osvetlimo sadašnju i buduću poziciju IT sektora u domaćoj ekonomiji. IT sektor je još uvek nisko rangiran u odnosu na ostale delatnosti kada se posmatraju kapaciteti, tj. sredstva, prihodi i zaposlenost IT svrstavaju u proseku oko 9 mesta od 14 delatnosti koje se statistički prate. Sa druge strane, profitabilnost IT sektora svrstava ga u vodeće 4 delatnosti, a stope rasta prihoda i zaposlenosti značajno su iznad proseka. Sve to stvara uverenje da će se za 5-6 godina desiti privredni zaokret, kada IT bude ušao u vodećih 5 delatnosti i po kapacitetima. Složićemo se da je to šansa za ekonomski oporavak koju Srbija ne sme da propusti!\nVlada Srbije je prepoznala značaj IT sektora krajem 2016. godine kada je usvojila Strategiju razvoja industrije informacionih tehnologija sa merama za poboljšanje uslova poslovanja domaćih IT kompanija, podsticanje osnivanja novih preduzeća i proizvodnje sopstvenih proizvoda i podrške razvoju kadrova. Bilo bi dobro da ovu strategiju prate delotvorni akcioni planovi, za sada je utisak da se sektor i dalje spontano razvija na entuzijazmu osnivača.\nKompjuterske usluge se na globalnom nivou koriste kao indikator za međunarodno poređenje država i nivoa njihovog tehnološkog razvoja. Tržište IT usluga u Srbiji raste stopom višom od 10%, pri čemu izvoz kompjuterskih usluga raste više od 30% na godišnjem nivou. Na ovaj način se popravlja slika o Srbiji od zemlje sa jeftinom radnom snagom ka zemlji sa kvalitetnim ljudskim kapitalom.\nPrema podacima Svetske trgovinske organizacije, izvoz kompjuterskih usluga u svetu u periodu 2014-2017 povećavao se prosečnom godišnjom stopom od 10% odsto i u 2017 je dostigao 300 milijardi evra. Srbija je u 2014. godini zauzimala 40 poziciju, dok se prema podacima za 2016. popela na 38, procenjuje se da je u 2017. godini dodatno napedovala za jednu ili dve pozicije. U poređenju sa zemljama u okruženju, od nas su bolje rangirane Rumunija, Mađarska i Bugarska, dok je u odnosu na sve ostale manje komšije Srbija bolje rangirana.\nAnaliza srpskog izvoza kompjuterskih usluga u periodu 2010-2017 pokazuje da je izvozna baza u 2010. godini bila niska (127 miliona evra). Neprekidni razvoj IT sektora stvorio je značajne kumulativne efekte i ova slika je značajno poboljšana u 2017. godini kada je izvoz dostigao 760 miliona evra, što za rezultat ima impresivan prosečan godišnji rast od 30%.\nNije dovoljan samo fokusa na podatke o izvozu kompjuterskih usluga, potrebno je posmatrati i uvoz ovih usluga. Srbija tu ostvaruje solidan pozitivan saldo, izvoz je bar duplo veći od uvoza. Velika je verovatnoća da će izvoz do kraja ove godine premašiti milijardu evra, dok će uvoz izvesno biti oko 500 miliona evra. Već godinama pričamo da Srbija uglavnom jeftino izvozi pametnu radnu snagu, a uvozi skupa IT rešenja. Bilo bi bolje da je obrnuto, uglavnom je to rezervisano za razvijene zemlje.\nUdeo Srbije u izvozu IT usluga je oko 0,3% globalnog izvoza i ima prostora za dalji rast, ali za to će nam biti potrebni IT stručnjaci koji nedostaju. Na primer, da bi smo dostigli 2 milijarde evra izvoza IT usluga, prema sadašnjem modelu rada potrebno nam je dodatnih 30.000 IT stručnjaka.\nPrema podacima Narodne banke Srbije za prvih sedam meseci ove godine, pozitivan saldo u izvozu kompjuterskih usluga iznosio je 337 miliona evra, što je za povećanje od 24 odsto u odnosu na isti period prošle godine. Izvoz kompjuterskih usluga rastao je stopom od 35 odsto i dostigao je 553 miliona evra, dok je uvoz rastao još većom stopom (56%) i dostigao je 216 miliona.\nU tabeli u nastavku su prikazane zvanične brojke Narodne banke Srbije za prvih 7 meseci:\nI-VII 2018 Rast\n1.A.b.1.9.2 Izvoz 410 553 35%\n1.A.b.2.9.2 Uvoz 139 216 56%\nLepo je što izvoz stalno raste, ali zabrinjava da uvoz raste brze (višom stopom). Pokrivenost uvoza izvozom još uvek je visoka (221%), ali je manja je od pokrivenosti u istom periodu prethodne godine (255%).


Vučić: Ne bi bilo fer da lokalne izbore pokrivamo republičkim - Sputnjik Srbija\n10:16 17 Jun 2021\n13:01 09.11.2017 Preuzmite kraći link\nTakođe, rekao je da je SNS izgubila predsedničke izbore u Beogradu, ali je ubedljivo pobedila u ostatku Srbije, i da „ne bi bilo fer da se na lokalnim izborima pokrivaju republički“.\n„Ako izgubimo, nije nikakav problem, na kraju se živi od dela koja ste ostavili“, poručio je on.\nVučić je rekao da je potrebno „pokazati ozbiljnost“, jer SNS ne treba da „liči na one koji se kriju iza psovki upućenih njemu“.\n„Tu nema politike, oni misle da je to dovoljno za osvajanje glasova“, rekao je Vučić.\nLider naprednjaka je ponovio i da većina u SNS ipak smatra da bi trebalo raspisati vanredne izbore, a njihov argument je da bi posle toga stigle „četiri godine potpunog mira“.\n„Tako bismo 2022. godine imali i predsedničke i republičke i važne lokalne izbore, bilo bi dovoljno vremena da se završi posao pristupanja EU. To je snažan argument, ali ostao sam pri svome. Verujem da ćemo imati rešenje sledeće nedelje“, rekao je Vučić.\n„Neki su dobili neočekivano mnogo glasova, ali neka se ne brinu, nećemo im uzeti nijedan glas, kao što nismo ni tada. A ako oni zovu nekog sa strane jer ne mogu da obezbede birališta u Beogradu, ne znam šta da kažem“, rekao je Vučić.\nlokalni izbori, izbori, Aleksandar Vučić


Agregat i šporeti za tri porodice - ePancevo\nPlate su kasnile, dug se nagomilavao, obratio sam se predsedniku opštine Zoranu Tasiću, zamolio sam za taj agregat i evo nije prošlo ni dve nedelje agregat sam dobio. Hvala predsedniku Tasiću i svima pored njega, rekao je Aćimov.\nPomoć za Milju Milošević\nKao i svih ovih godina unazad, jedan od postulata kojima smo se rukovodili i ono što smo radili jeste aktivna socijalna politika. Realizacija ove humanitarne akcije je sprovedena preko projekta „Otvorena vrata“ gde su ljudi izrazili šta ih muči i šta im je egzistencijalno potrebno i mi smo kroz donaciju javnog komunalnog preduzeća i sistemski kroz centar za socijalni rad pomogli ove tri porodice. Ako smo mi ovom današnjom akcijom uspeli barem mallo da pomognemo ili da za nijansu bolje žive, onda smo i kao ljudi i kao političari koji se bave ovim poslom, uspeli u onom što radimo, poručio je Tasić.\nŠporet za Salvetu Sakipović


Saopštenje United Group: Telenor da pokaže zalaganje za konkurentnost omogućavanjem ulaska SBB na tržište mobilne telefonije - Advertiser Serbia\nSaopštenje United Group: Telenor da pokaže zalaganje za konkurentnost omogućavanjem ulaska SBB na tržište mobilne telefonije\nS ovim u veziMedijiMobileSBBtelefonijaTelekom SrbijetelenorUnited Group\nBEOGRAD – Češka kompanija koja posluje u Srbiji pod imenom Telenor, nastavila je da uverava građane da će zbog njihovog ugovora sa Telekomom biti unapređena konkuretnost u zemlji. Ovo je ko zna koje po redu saopštenje Telenora, u kome se ta kompanija ne ograđuje od ciljeva Telekoma koji podrazumevaju zajedničko udruživanje, čime nam još jednom jasno stavljaju do znanja da su prihvatili ulogu Telekomovog partnera za uništenje SBB-a i slobodnih medija N1 i Nove S\n„Potpuno je kontradiktorno i licemerno, dok optužuju kanale N1 i Nova S da neistinito informišu javnost, da u isto vreme nude da ih emituju na svojoj budućoj kablovskoj mreži koju planiraju da grade na infrastrukutri Telekoma. Te iste urednike i novinare tuže i traže milionsku odštetu, zahtevajući zabranu izveštavanja o Telenoru, što predstavlja neviđen pokušaj cenzure.\nUpozoravamo javnost da iz svih izjava predstavnika Telenora sledi zaključak da se oni već predstavljaju javnosti kao kablovski operator na infrastrukturi Telekoma. Postavlja se pitanje da li i Telenor unapred zna kakva će biti odluka Komisije za zaštitu konkurencije, ako izdaju takva saopštenja.\nUnited Grupa zalaže se za saradnju po evropskim pravilima, a ne po trenutno važećim u Srbiji. Nadamo se da je moguće raditi bez pretnji, ucena i pod istim uslovima za sve investitore.\nTelenor bi, ako već tvrdi da postupa po evropskim pravilima poslovanja, morao da se odrekne antikonkurentskih ciljeva u svom savezu sa Telekomom i da prekine sa napadima na nezavisne novinare.\nPozivamo ih da budu iskreni prema svim građanima Srbije i da pokažu da ne žele da budu podizvođač Telekomu u uništenju naše kompanije, tako što će podržati ulazak SBB kompanije na tržište mobilne telefonije i iznajmiti svoju infrastrukturu po tržišnim cenama.\nTek kada svim operatorima na tržištu bude omogućeno da pružaju sve četiri usluge-fiksnu i mobilnu telefoniju, internet i televizijske usluge, tržište će biti liberalno. Od svega će najveću korist imati građani Srbije, jer će kompanije investirati još više novca kada budu isti uslovi za sve.\nU okviru United Grupe u Srbiji posluju kompanija SBB i njeni servisi EON i Total TV, a medijski sadržaj emituju televizije i portali Sport Klub, Nova S i N1,“ navodi se u saopštenju.\nUnited Grupa sa sedištem u Holandiji, vodeći je telekomunikacioni i medijski operator u Jugoistočnoj Evropi. Kompanija posluje u osam zemalja i na kraju 2020. godine ima približno 10 miliona korisnika i 11 hiljada zaposlenih. United Grupa ima najširu pokrivenost mrežom u regionu i nudi korisnicima najatraktivniji izbor TV sadržaja iz celog sveta. Značajna ulaganja u digitalnu infrastrukturu, medijski sadržaj i tehnologiju, osiguravaju izvrsnost proizvoda i usluga koje pruža korisnicima. United Grupa je od marta 2019. godine u većinskom vlasništvu BC Partners, jedne od najvećih investicionih kompanija u svetu.


Vesti Autor:N1 Beograd16. jan. 202210:43 > 10:445 komentara\nNekolicina građana se okupila ispred prostorija Građanske inicijative SDP u Mitrovici na četvrtu godišnjicu ubistva lidera te stranke Olivera Ivanovića.\nDržavni vrh na pomenu Oliveru Ivanoviću u Hramu Svetog Save\n16. jan. 2022 181\n“Sa ovog mesta danas posle četiri godine poručujemo insitucijama Kosova, Srbije i međunarodne zajednice da nemamo strpljenja… Njegovo ubistvo je politički motivisano” rekla je Ksenija Božović iz GI SDP.\nSin ubijenog srpskog političara Janko Ivanović zahvalio je okupljenima što nastavljaju da obeležavaju godišnjicu zločina.\n“Vaše prisustvo na svim skupovima predstavlja podršku našoj porodici”, rekao je on.\nPored prijatelja i saradnika ubijenog Ivanovića, na skupu su bili i Miroslav Aleksić iz Narodne stranke, kao i predstavnici Lokalnog fronta i Ne davimo Beograd, među kojima su Predrag Voštinić i Dobrica Veselinović. Skupu je prisustvovao i bivši ministar u Vladi Srbije Rasim Ljajić.\n“Moramo da podsećamo građane Srbije na tu žrtvu, moramo da tražimo odgovore na pitanje ko stoji iza tog svirepog ubistva. Sramno je ćutanje institucija države Srbije koje se maltene više ni ne bave tom temom”, rekao je Miroslav Aleksić.\nRadomir Lazović iz Ne davimo Beograd kazao je da insistirajući na rešavanju Ivanovićevog ubistva “mi se u stvari borimo za to da živimo u društvu kojim se vlada zakonima i u kom ovako nešto nije moguće”.\nGotovo u isto vreme sa skupom ispred prostorija SDP održan je skup Srpske liste zbog zabrane vlasti u Prištini da se na teritoriji Kosova održi referendum o promenama Ustava Srbije.\nPredsednik Srpske liste Goran Rakić je tom prilikom upitao zašto međunarodna zajednica nije omogućila otvaranje biračkih mesta, a posle pitanja novinarke N1 da li će odati poštu na godišnjicu ubistva Olivera Ivanovića, pozvao je okupljene da održe minut ćutanja.\nPogledajte u ponedeljak u 20.15 emisiju (Re)konstrukcija sa Žaklinom Tatalović, posvećenu ubistvu Olivera Ivanovića. U emisiji će govoriti advokat i Oliverova bratanac Aleksandar Ivanović, novinar Milivoje Mihajlović i Momčilo Trajković iz Srpskog nacionalnog foruma.


Lejkersi i Atlanta na 5-0, Boston pobedio u Detroitu\nSkoro dve nedelje je prošlo od početka ovogodišnje NBA sezone, a samo dva tima još imaju status neporaženih ekipa. Prošlogodišnji finalisti Los Anđeles Lejkersi ostvarili su peti trijumf protiv Hjustona - 111:82, dok je Atlanta, do identičnog skora stigla pobedom u Oklahoma Sitiju - 89:85.\nOd košarkaša iz Srbije i Crne Gore, sinoć su aktivni bili Vlada Radmanović, koji je u pobedi Lejkersa postigao 4 poena, uz 3 skoka za 20 minuta, te Darko Miličić i Marko Jarić, koji se nisu upisali u porazu Memfisa protiv Denvera - 100:90.\nDerbi večeri ipak je odigran u Detroitu, gde je zvanični šampion Boston, pokvario debi Alena Ajversona pred domaćom publikom. U reprizi poslednjeg finala Istočne konferencije, Seltiksi su - bez obzira na nešto slabiju partiju Kevina Garneta (8 poena) i Pola Pirsa (7), trijumfovali nad Pistonsima - 88:76. najefikasniji u pobedničkom timu bio je rezervista Toni Alen sa 23 poena, dok je Rej Alen ubacio 17. Kod domaćih, Tejšon Prins je završio sa 23 koša, dok je Ajverson postigao 10.\nU ostalim mečeveima, Toronto je pobedio u Šarlotu (89:79), Njujork naneo prvi poraz Juti u "Medison Skver Gardenu" (107:99), Klipersi su bili bolji od Dalasa (103:92), dok je Sakramento u derbiju Severne Kalifornije pobedio Golden Stejt Voriorse (115:98).


Deaktivirana avio-bomba pronađena na gradilištu u Sarajevu - Index.ba\nNaslovnica BiH Deaktivirana avio-bomba pronađena na gradilištu u Sarajevu\nDeaktivirana avio-bomba pronađena na gradilištu u Sarajevu\nAvio-bomba britanske proizvodnje pronađena u prijepodnevnim satima na gradilištu tržnog centra Bingo (lokacija bivše Energoinvestove fabrike za proizvodnju žice u Sarajevu), uspješno je deaktivirana.\nRadi se o bombi mase oko 500 kilograma, velike razorne moći, koja je predstavljala veliku opasnost za sve građane koji žive na spomenutoj lokaciji u prečniku od dva/tri kilometra.\nPripadnici FUCZ-a uspješno su deaktivirali aviobombu, čemu je prethodila identifikacija vrste upaljača, te utvrđeno da je riječ o upaljaču broj 28, serije tri, koji je moguće na adekvatan i siguran način ‘zbrinuti’, nakon čega je uklonjen, a sam detonator uništen.\nKako je sve uspješno odrađeno, više nema opasnosti za stanovništvo, te su preostale aktivnosti na izmještanju bombe na skladište, a potom, nakon odgovarajućih priprema, slijedi njeno uništavanje na poligonu FUCZ-a.\nSve aktivnosti koje slijede bit će rađene u koordinaciji s pripadnicima MUP-a KS koji će osigurati nesmetan transport pronađene avio-bombe.\nPrethodni članakPoginuo građevinski radnik u Hadžićima\nNaredni članakOd 9. septembra u tri termina prikazivanje kultnog dokumentarca „Scream for me Sarajevo“ u Vijećnici


Bugarski: Pozitivna očekivanja za 2013. godinu | Autonomija\nBugarski: Pozitivna očekivanja za 2013. godinu\n"Svakako da nismo zatvoreni za saradnju sa novim partnerima, ali sa relativno skromnim kapacitetima moramo biti veoma oprezni i skoncentrisati se na iskorišćavanje potencijala koje posedujemo"\nPokrajinski sekretar za medjuregionalnu saradnju i lokalnu samoupravu Branislav Bugarski izjavio je danas da je cilj tog sekretarijata da promoviše multikulturalne, privredne i turističke potencijale Vojvodine, naročito na medjunarodnom nivou.\n„U narednoj godini planiramo da se fokusiramo na saradnju sa regionima kako iz najbližeg okruženja, tako i sa drugim evropskim regijama“, rekao je Bugarski na konferenciji za novinare u Vladi Vojvodine.\n„Svakako da nismo zatvoreni za saradnju sa novim partnerima, ali sa relativno skromnim kapacitetima moramo biti veoma oprezni i skoncentrisati se na iskorišćavanje potencijala koje posedujemo. To znači da, za početak, moramo unaprediti postojeću saradnju“, kazao je Bugarski.\nKao primer dobre medjuregionalne saradnje naveo je Rumuniju i Madjarsku, a u poslednje vreme i Hrvatsku i Bosnu i Hercegovinu. Značajna saradnja ostvarena je i sa italijanskom pokrajinom Friuli Venecija Djulija na polju kulture, socijalne politike i u oblasti malih i srednjih preduzeća. Prema rečima Bugarskog, nedavna poseta Pokrajini štajerskoj učvrstila je planove i saradnju izmedju dve regije u oblasti privrede.\nKada je reč o lokalnim samoupravama, Bugarski je istakao da je zbog potencijala koji postoje veoma bitna dalja primena i implementacija „vojvodjanskog standarda“. „Nekoliko komponenti je bitno u okviru sprovodjena tog standarda, a to su strategija sa izvedenim akcionim planom za period 2014-2020. godine, operativno funkcionisanje Kancelarija za lokalni ekonomski razvoj, sistem ’48 sati’ i da mesne kancelarije budu servis gradjana na prvom nivou“, rekao je Bugarski.


NBS: Agencija "Fič rejtings" povećala kreditni rejting Srbije na BB+ | N1 Srbija\nNBS: Agencija "Fič rejtings" povećala kreditni rejting Srbije na BB+\n27.09.2019. |23.42 |\nAgencija "Fič rejtings" (Fitch Ratings) je povećala kreditni rejting Srbije, saopštila je noćas u Beogradu Narodna banka (NBS) i istakla da je "Srbija na korak od investicionog rejtinga".\n"Time je Republika Srbija, čuvajući stabilnost i transformišući svoju ekonomiju, prvi put došla na korak od dobijanja investicionog rejtinga, karakterističnog za ekonomije koje odlikuje visoka sigurnost ulaganja", piše NBS.\nDalje se navodi da je "po oceni agencije 'Fič', povećanje kreditnog rejtinga Srbije rezultat očuvanja cenovne stabilnosti i fiskalne discipline, kontinuiranog jačanja bankarskog sektora i unapređenja poslovne klime". Pored toga, ta agencija "očekuje da će privredni rast i ubuduće biti vođen investicijama i izvozom, što će, po njihovim rečima, biti rezultat posvećenosti institucija Republike Srbije očuvanju kontinuiteta aktuelne ekonomske politike", prenela je NBS.\nAgencija "Fič rejtings", navodi NBS, "kao posebno važnu ističe uspešnost Narodne banke Srbije na planu očuvanja niske i stabilne inflacije, i naglašava da i u narednom periodu očekuje da će inflacija ostati pod čvrstom kontrolom, u granicama cilja NBS".\nNBS je navela da agencija "Fič rejtings" "naglašava i pozitivne trendove u bankarskom sektoru, i u tom pogledu, u svojoj odluci posebno naglašava snažno smanjenje učešća problematičnih kredita u ukupnim kreditima na nivo ispod 5,0 odsto, dobru kapitalizovanost bankarskog sektora, uz dvocifreni rast kreditne aktivnosti koja je podrška ekonomskom rastu".\nPo oceni te agencije, "nakon uspešno sprovedene fiskalne konsolidacije, Vlada Srbije obezbeđuje punu fiskalnu disciplinu, i tome će ostati u potpunosti posvećena i u narednom periodu".\nAgencija, navodi NBS, "projektuje da će budžet opšte države ostati u blagom suficitu ove godine i u uslovima snažnog rasta državnih kapitalnih investicija i planiranog povećanja plata i penzija, a zahvaljujući stabilnom rastu budžetskih prihoda u uslovima ekonomske ekspanzije".\nKao rezultat uravnoteženih javnih finansija, "Fič rejtings" procenjuje da će udeo javnog duga opšte države u bruto domaćem proizvodu u 2021. godini pasti na nivo od 46,2 odsto, a u narednom desetogodišnjem periodu na nivo od 37,4 odsto. Kao potvrdu uređenih javnih finansija - prenosi NBS - Agencija ističe i emisiju evroobveznice na međunarodnom tržištu kapitala po kamatnoj stopi od 1,62 odsto, uz prevremenu otplatu ranije emitovane dolarske evroobveznice sa znatno višom kamatnom stopom. Agencija očekuje ubrzanje rasta bruto domaćeg proizvoda Srbije, čemu će, po njihovim rečima koje prenosi NBS, "doprineti sve bolji trendovi na tržištu rada i rast građevinarstva podstaknut investicijama države u infrastrukturu".\n"Takođe, ističe se i nastavak snažnog priliva stranih direktnih investicija, uz kontinuirani rast izvoza, uprkos usporavanju privreda zone evra", dok, u skladu s investicionim ciklusom, "u strukturi uvoza dominira uvoz opreme i repromaterijala neophodnog za budući rast proizvodnje namenjene izvozu".\nUpravo iz tog razloga, prenosi NBS, Agencija "Fič rejtings" "projektuje dalje popravljanje spoljne pozicije Srbije, uz punu pokrivenost tekućeg deficita stranim direktnim investicijama". Devizne rezerve koje su na kraju avgusta povećane na 13,1 milijardu evra - piše dalje NBS, "povećavaju otpornost Srbije na rizike iz međunarodnog okruženja".\n"Činjenica da je Srbija sada na korak od investicionog rejtinga je još jedna potvrda dobre ukupne ekonomske politike čiji je važan stub bilo postizanje, a zatim i očuvanje cenovne stabilnosti, relativne stabilnosti deviznog kursa i ukupne makroekonomske stabilnosti", istakla je guvernerka Jorgovanka Tabaković.\n"Makroekonomska i finansijska stabilnost je, uz uređenje javnih finansija, razlog zbog kojeg Srbija ima najveći priliv dugoročnih investicija u regionu, i dvocifreni rast izvoza roba i usluga u dužem nizu godina", rekla je guvernerka, prenosi NBS.\n"Pored toga, kontinuirano jačanje bankarskog sektora, snažno smanjenje problematičnih kredita i sve povoljniji uslovi finansiranja privatnog sektora, obezbediće da i u budućnosti imamo snažan rast investicija i ukupne privrede", ocenila je Tabaković.\nGuvernerka je naglasila da je Agencija "Fič rejtings" "prepoznala da upravo domaći faktori sve više doprinose jačanju izvoznih kapaciteta i ukupnom ekonomskom rastu Srbije, što je posebno važno u okolnostima u kojima se trenutno nalazi svetska privreda", piše na kraju saopštenja NBS.\nNarodna banka Srbije NBS kreditni rejting Jorgovanka Tabaković\nMalo bolje nego junk....\nJoš,dve pljačke penzionera...\nHaha, botovi, botovi, kako su se samo oni oduševili... te glavna vest dana, te ovaj odustaje od Nemačke, te šteta što niko ne razume...da je došlo zlatno doba. Na vašu žalost, razume. Verujem da su čitaoci n1 pametni, obrazovani i informisani ljudi. Odnosno, verujem da znaju da je BB+ rank malo manje "smeće" od BB rank-a, ali je svakako i dalje "junk", non-investment rank. A za one koji ne znaju, pa neka provere, pročitaju, ima na internetu. Tako da botovi, ovi kometari verovatno pale kod informerske, blicovske, pinkovske i slične publike, ali ovde uglavnom ne.


Sada već tradicionalno: Rođendanski goli selfi Gvinet Paltrou još jednom je uzburkao mreže - GRAZIA Srbija\nPre par dana, tačnije 27. septembra, Gvinet Paltrou napunila je 49. godina i ovu važnu brojku obeležila na sličan način kao što je to učinila i prošle godine, uz fotografiju na kojoj se naravno nalazi ona, ali bez torte, svećica i prijatelja.\nU maniru svog brenda Goop, koji promoviše zdrav život, organsku hranu, kozmetiku i generalno well being, Gvinet je odlučila da ukaže na sve ove “prirodnosti” koje poseduje, te je i ove godine, baš kao i prošle, rođendan na društvenim mrežama obeležila u kako je napisala, a prevedeno sa engleskog “rođendanskom odelu” ili na našem jeziku: kao od majke rođena.\nProšle godine sa svojim pratiocima na Instagramu podelila je fotografiju na kojoj potpuno naga stoji u predivnom zelenilu sopstvenog dvorišta, nameštena u pozi koja vešto skriva intimne delove, ali otkriva njeno zavidno telo.\nOvom vrstom postova, nekada popularna glumica, a sada uspešna preduzetnica i majka dvoje tinejdžera, pokušava da skrene pažnju na proces starenja koji može da izgleda i ovako kako ga ona predstavlja - ništa manje privlačan, no što je to bio slučaj kada je glumica bila u 30-im, pa i 20-im godinama.\nOve godine rođendan je obeležila takođe naga, ali ovoga puta u kadi.\nGvinet tvrdi da dobar izgled i zavidno, zategnuto telo, duguje kvalitetnoj nezi kože (za šta su naravno zaslužni Goop proizvodi), ispijanju velike količine vode i vežbanju.


Evo gde možete gledati uživo TV prenos meča Đoković - Rud u polufinalu Rima :: realno55 ::\nSrpski teniser će juriti 1000. pobedu na ATP turnirima u svojoj karijeri\nNajbolji srpski teniser, Novak Đoković pobedom protiv Feliksa Ože-Alijasima u dva seta obezbedio je sebi plasman u polufinale Mastersa u Rimu, čime je ujedno zadržao svoje prvo mesto na ATP listi. Večeras će pokušati taj uspeh da nadogradi protiv Kaspera Ruda u borbi za veliko finale.\nTaj meč je na programu od 19.30 časova po srednjeevropskom vremenu, a dva tenisera su se poslednji put sastala prošle godine na Završnom tuniru u Torinu kada je Đoković slavio vrlo lako u dva seta. Interesantno je da su se jednom već sastali u Rimu i to pre dve godine, kada je takođe viđena Novakova pobeda u dva seta.\nNorvežanin je poznat kao izraziti "šljakaš", ali ove sezone je sve do turnira u Rimu imao vrlo promenljivu igru i nije uspevao da se domogne do završnice većih turnira, što je uslovilo da dođe nadomak ispadanja iz prvih deset na ATP listi.\nBiće to ujedno prilika da Đoković dođe do velikog jubileja i ukupno 1000. pobede u svojoj karijeri na ATP turu.\nNaravno, srpski teniser biće veliki favorit za pobedu i plasman u finale na njegovom omiljenom turniru. Susret će biti prenošen na starom mestu na Sport Klubu 1.\nBukti rat poznatih tenisera! Kirjos odbio dva miliona dolara!\nFederer hoće da kupi Sinsinati: „Sukob interesa ne poznaje granice“\nBEZ ODLUKE O VIMBLDONU Teniserima iz Rusije i Bjelorusije je uskraćeno osnovno pravo\nStručnjaci oduševljeni: Đoković favorit za Rolan Garos\nNovak šesti put šampion Rima!


Razorni potencijal Zapadnog Balkana – CfSP\nSvijet se danas suočava sa dinamičnim promjenama. Bezbjednosni izazovi s kojima se savremeno čovječanstvo sreće manifestuju se u širem spektru i postali su potpuno nepredvidljivi. Stoga se s pravom može ustvrditi da se svijet danas ne nalazi na kraju istorije, već na velikoj istorijskoj prekretnici. Naravno, da to neizostavno ima jakog odraza na političke i bezbjednosne prilike Zapadnog Balkana.\nSvaki pogled u prošlost ovog prostora, nosio je sa sobom vidne posljedice ratnih trauma i sukoba koji su se događali, stvarajući sliku o bezperspektivnosti mirnog življenja na njemu. Da bi se bolje razumjele savremene i predvidjele buduće bezbjednosne opasnosti, treba se prisjetiti i\ndanas aktuelne poruke poznatog britanskog premijera Vinstona Čerčila: „Što dalje gledate u prošlost, to ćete dalje vidjeti u budućnost“ (W. Churchil). Može se reći da gotovo svaka država Zapadnog Balkana ima problem s vlastitom prošlošću, sadašnjošću i budućnošću, prije svega zbog različitih pogleda na evropske i svjetske trendove unutar javnog političkog polja. Tome treba dodati izazove u vezi sa primjenom savremenih demokratskih standarda, ozbiljne probleme s očuvanjem budžetske i fiskalne stabilnosti, velike javne dugove i narušene ekonomske veze sa susjedima u regionu. Otvorena i neriješena granična pitanja su poseban izazov, koji je EU postavila kao uslov budućeg članstva za svaku od njih. No, koliko god sve ovo izgledalo obeshrabrujuće, ipak ne daje dovoljno osnova da se isključivo\nunutrašnjim snagama može ponovo pokrenuti vojni sukob s nekom od susjednih zemalja, koji bi za posljedicu mogao imati etnička čišćenja i velika ratna razaranja. Međutim, ako je danas tako, ne može se tvrditi da će tako zauvijek i ostati. To je usud Balkana, na kojem je mnogo puta do sada istorijski potvrđeno, da su jedino izvjesni, neizvjesnost i nepredvidljivost razvoja negativnih događaja. „Još uvek nismo srušili most koji nаs povezuje sа kаtаstrofаlnom prošlošću, još uvek je moguć pаd unаzаd. Bаlkаn je još uvek pun rаzornih potencijаlа“ (Z. Đinđić, 2003).\nBrojni su primjeri zainteresovanosti velikih globalnih aktera koji žele da ostvare uticaj i dominaciju na ovom prostoru. To je oduvijek bilo snažno istorijski izraženo. Današnji stepen njihove zainteresovanosti uvjerava da, samo integracija svih zemalja Zapadnog Balkana u šire evroatlantske političko-bezbjednosne strukture može osigurati trajnu političku stabilnost i brži ekonomski razvoj. Isto tako ni u jednom trenutku ne treba zanemariti međuzavisnost i značaj saradnje država u regionu Zapadnog Balkana, te potrebu da se ukaže na neophodnost što većeg stepena njegove unutarregionalne povezanosti. Svi današnji globalni bezbjednosni izazovi, rizici i prijetnje su, bez ostatka, prisutni i na ovom prostoru. Odgovor na njih može biti djelotvoran i sveobuhvatan, samo ukoliko je regionalno sinhronizovan i zasnovan na što većem stepenu međusobnog povjerenja.\nKontinuitet postojećih rizika i prijetnji po stabilnost regiona, s aktuelnim krupnim bezbjednosnim izazovima (velika izbjeglička kriza, opasnost od terorizma, nedefinisana statusna i granična pitanja pojedinih entiteta…) čine ovo područje i dalje podložnim raznim negativnim uticajima, koji za posljedicu mogu imati, ili već imaju prisutne elemente nestabilnosti. Različiti strateški ciljevi i spoljno politički prioriteti zemalja regiona otežavaju, ionako nedovoljno razvijenu regionalnu saradnju, a time i efikasnost napredovanja ka širim političko-bezbjednosnim integracijama.\nIzbjeglička kriza, terorizam, kontinuirano izražena etnička i vjerska netolerancija i snažan upliv velikih izvan regiona, imaju jake recidive koji ZB mogu ponovo učiniti nestabilnim, ukoliko se brže ne integriše u evroatlantske strukture. Krizna žarišta danas u svijetu motivišu respektabilan broj zainteresovanih boraca sa ovog prostora za učešće na njima. Njihov povratak predstavlja opasan bezbjednosni izazov, kojem se nije moguće uspješno suprotstaviti ukoliko se ne ostvari kvalitetna međuinstitucionalna regionalna saradnja.\nSagledavajući sisteme nacionalne bezbjednosti država s prostora Zapadnog Balkana, uočava se da je njihov unutrašnji karakter determinisan geopolitičkim okvirom u kojem su se neke od njih našle ili preferiraju da se nađu. Prisutna je heterogenost u strateškim odrednicama, počev od jasnih perspektiva članstva u širim integracionim cjelinama, do modela kojim se želi postići regionalna i šira autonomija, bez pripadanja bilo kom političko-bezbjednosnom savezu. Osim nedavne ratne prošlosti, tome doprinosi i formirana negativna percepcija u pojedinim zemljama regiona, kao i činjenica da su njihova društva demografski složene cjeline u kojima kohabitira više vjera i nacija. Prag tolerancije na zajednički život, još uvijek je na nezadovoljavajućem nivou i nosi potencijalnu prijetnju od eskalacije nekog od oblika asimetričnih konflikata. U slučaju mogućih nepredvidivih događaja u ovim zemljama, regulatorni mehanizmi unutrašnje kontrole i kapaciteti za reagovanje su i dalje nedovoljni, zbog čega bi bilo neophodno doći do političko-bezbjednosnog okvira koji će garantovati veći stepen njihove sigurnosti.\nKoncept neutralnosti, često preporučivan iz određenih moćnih spoljnih centara kao optimalan za Zapadni Balkan, svakako može biti način koji države u takvom statusu mogu upotrijebiti za otklanjanje bezbjednosnih rizika. Međutim, na Zapadnom Balkanu, afirmacija koncepta neutralnosti ne predstavlja ništa drugo do sinonim za izvjesno potencijalno svrstavanje na stranu onih globalnih i regionalnih subjekata koji se nalaze na suprotstavljenim pozicijama u odnosu na evroatlantske integracione okvire, s latentnom prijetnjom ugrožavanja suvereniteta i državnosti\nposebno malih zemalja na ovom prostoru. Iz tih razloga, ovaj koncept ni u kakvom obliku ne može biti garant regionalnog mira i stabilnosti.\nZapadni Balkan se istorijski potvrdio kao jedno od područja Evrope koje je bilo najizloženije i najsklonije nasilnim primitivnim sukobima, koji su često prerastali u razarajuće ratove, nastale kao posljedica postojanja regionalnog „bezbjednosnog vakuma“. U tom periodu su sve države Zapadnog Balkana bile van ključnih integracionih tokova u Evropi i svijetu. NATO se, kao najjači odbrambeni savez na evroatlantskom prostoru, odnosio prema državama ovog regiona kao prema izvorima nestabilnosti i sukoba na obodima Alijanse, s obzirom na to da nijedna država regiona u tom periodu nije bila NATO članica. Takođe i EU je tada bila „spoljni akter“ na ovom prostoru, bez država članica sa Zapadnog Balkana. To je bio period kada su zemlje regiona bile prepuštene sebi da same rješavaju međusobne probleme u situaciji kada nije postojao bilo kakav bezbjednosni okvir koji bi ih međusobno povezivao i bio potencijalni katalizator sukoba i\nEvropa i svijet svakodnevno se suočavaju s krajnje nepredvidivim razvojem bezbjednosnih prilika, koje direktno ili indirektno ostavljaju negativnog traga i na prostor Zapadnog Balkana koji svojom, još uvijek krhkom stabilnošću u dobroj mjeri doprinosi složenim evropskim\npolitičko-bezbjednosnim prilikama. Tome dodatno pogoduje neizvjesnost njihove perspektive za članstvo u EU, koja se ionako sve više usložnjava, što je posebno došlo do izražaja referendumskom odlukom Velike Britanije o izlasku.\nU Evropi danas postoji mnogo otvorenih pitanja s visokim stepenom nemogućnosti kreiranja pravog odgovora, što upućuje na neophodnost brzih strukturnih promjena u arhitekturi dosadašnje Evropske Unije. Izazovi BREXITA i široko nezadovoljstvo ekonomskom situacijom i demokratskim deficitom u evropskim institucijama, dominantne su teme kojima će se EU morati posvetiti u najskorijoj budućnosti, ukoliko želi da sačuva svoju strukturu. U tom kontekstu, veoma je važno da se tradicionalno konfliktni evropski regioni ponovo ne zanemare,\nnaročito kroz prepoznavanje potrebe hitnog i sveobuhvatnog uključivanja tih cjelina u jedinstven evropski prostor. Evropa ovog puta nesmije zakasniti s preduzimanjem potrebnih aktivnosti, jer bi posljedice mogle biti još tragičnije, nego one krajem prošlog vijeka.\nIsto tako ne bi smjelo biti dileme ni oko toga, da li se Evropa konačno mora okrenuti cjelini svog prostora, posebno onih djelova koji nose karakter vjekovne istorijske nestabilnosti. To traži mnogo veći stepen evropske odlučnosti i efikasnosti, koja do sada nije bila njena jača strana, posebno ne u nedavnoj prošlosti, kada su dramatični događaji prouzrokovani raspadom SFRJ potresali, ne samo region Zapadnog Balkana, već i cijelu Evropu. Evropa mora izaći iz stanja parališućeg straha. Njene se članice moraju brže dogovarati i biti spremne da posmatraju kontinent kao jedinstven prostor. Osjećaj ekonomskog partnerstva među njenim velikim članicama će se preliti ka političko-bezbjednosnim izazovima, što može imati štetne posljedice po njenu ekonomsku koheziju. U takvim prilikama naročito postoji opasnost za Zapadni Balkan, ako i dalje ostane poludorečen evropski prostor, koji egzistira više u geografskom smislu, nego u evropskom političkom i ekonomskom zajedništvu. To će ovaj, istorijski lako ranjiv prostor učiniti još krhkijim i izvjesno se u jednom trenutku veoma negativno odraziti i na razvijeniji dio Evrope.\nAutor: Boro Vučinić, Ambasador Crne Gore u Zagrebi i član savetodavnog odbora CfSP\nPrevious The sovereignty of Serbia is limited\nNext The devastating potential of the Western Balkans


Rabrenović promovisao REFESTICON u Celju: "Uspješno širimo mrežu festivala u regionu"\nSub, Nov 11, 2017\nRegionalni festival fantastićne književnosti REFESTICON večeras je promovisan u Celju na Međunarodnom festivalu fantastične književnosti Fantasifestu.\nNa prvom festivalu ove vrste koji se održava u Sloveniji osim domaćih učestvuju još i pisci i predstavnici partnerskih festivala iz Srbije i Hrvatske.\nPrema riječima Dragića Rabrenovića organizatora festivala iz Bijelog Polja ovo je značajna manifestacija za sve stvaraoce iz regiona jer se mreža festivala proširila i na Sloveniju. "Dobili smo još jednu destinaciju kulture i književnosti na mapi festivala koji se organizuju u Pazinu, Zenici, Beogradu, Zagrebu i Slavonskom Brodu", rekao je Rabrenović i dodao da je promocija u Sloveniji potvrda vrijednosti i važnosti festivala koji se organizuju širom regiona.\nZakazana promocija REFESTICON-a na partnerskom festivalu u Sloveniji\nPon, Nov 6, 2017\nNa prvom međunarodnom Slovenskom festivalu fantastične književnosti Fanfest, koji se održava u Celju od 10. do 12. novembra, biće promovisan i crnogorski REFESTICON. Kako je saopštio direktor Radija Bijelo Polje mr Dragić Rabrenović, koji je organizator Regionalnog festivala fantastične književnosti, ovo će biti prilika da se na prvom događaju ovakve vrste u Sloveniji predstave ciljevi i misija festivala čije je sjedište u Bijelom Polju, kao i 11 knjiga koje su do sada objavljene u ediciji festivala. Procitaj vise ...\nRabrenović: Učešće na Book Talk-u značajno za promociju REFESTICON-a\nPon, Okt 2, 2017\nUčešće na trećoj Regionalnoj književnoj konferenciji Book Talk, koja je održana proteklog vikenda u Novom Sadu, izuzetno je značajno za promociju Regionalnog festivala fantastične književnosti REFESTICON, čiji je organizator Lokalni javni emiter Radio Bijelo Polje, navodi direktor mr Dragić Rabrenović.\n,,Učešće na Book Talk-u je značajno jer je to bila prilika da se predstavi naš festival koji smo radili proteklih pet godina, da se najave aktivnosti koje će se dešavati u narednom periodu i da se predstave dosadašnja izdanja, pet zbirki kratkih priča autora iz regiona i još šest knjiga“, kazao je Rabrenović, ističući da su u okviru konferencije polemisali na jednom od 14 panela, pod nazivom ,,Fantastika iznad političke geografije“.\nSri, Sept 20, 2017